title: Patrikas

text: Herttua Patrikas, "Patrika Narimantin poika", liett.: Patrikas Narimantaitis (, syntynyt noin 1340, kuoli 1408 jälkeen) oli Käkisalmen, Kaprion, Pähkinälinnan, Aldeigjuborgin ym herra.


title: Patrikas

text: Hän polveutui suoraan herttua Narimantasista jonka perintönä hän 1383 vaati karjalaisia läänityksiä. Hänen poikiaan olivat Korelan Jyrki Patrikanpoika ja Korelan Teuvo Patrikanpoika.


title: Patrikas

text: 1800-luvun sukututkimuskirjallisuudesta lähtien, on ollut kiista siitä oliko Patrikas Narimantasin poika vai pojanpoika. Noin 1800-luvulta on peräisin varhaisimmat kirjallisuustiedot jotka väittävät että hänen isänsä olisikin ollut nimeltään Aleksanteri Narimantasinpoika. Tätä jotkut venäläiset sukutaulut ja venäläinen tietokirjallisuus toistelee yhäkin. Mutta 1900-luvulla julkaistut, luotettavammat sukututkimusjulkaisut (kuten Europäische Stammtafeln) ja prosopografiat (kuten Ikonnikov) pääsääntöisesti ovat jättäneet huomiotta väitetyn Aleksanterin välissäolon ja seuraavat tietoa, että Patrikasin isä oli Narimantas. Patrikasin oman elinajan lähiajoilta peräisin oleva alkuperäislähde, Novgorodin kronikka, mainitsee selvästi ja yksiselitteisesti että Patrikasin isä oli Narimantas.


title: Patrikas

text: herttua Patrikas piti eri vaiheissa hallussaan Korelan, Pähkinälinnan, Kaprion ja Aldeigjuborgin linnoituksia. Korelan, Pähkinälinnan ja Kaprion hän sai Novgorodin kronikan mukaan vuonna 1383. Vuonna 1384 hänen täytyi luovuttaa Pähkinälinna ja Korela, jolloin hän sai niiden sijaan Staraja Russan ja Laatonkankaupungun linnoituksen eli Aldeigjuborgin.


title: Patrikas

text: Käytännössä kaikki Vatjan maahan (sen nimi oli sitten 1400-luvun lopulta "Vatjan viidennes") merkittävät linnoitukset olivat jossain vaiheessa Patrikasin hallussa. Läänityksinä Novgorodilta, velvoituksin järjestää sotilaallinen puolustaminen.


title: Patrikas

text: Patrikas syntyi noin 1340. Hän kuoli vuoden 1408 jälkeen, jolloin hänet mainitaan aikalaistensa lähteissä viimeisen kerran.


title: Patrikas

text: Arvostettu sukututkimuskirjallisuus tyypillisesti raportoi että hänen äitinsä oli despoina kaanitar Taurikaniasta eli Kultaisesta Ordasta, so Krimin niemimaalta (esim, Europäische Stammtafeln).


title: Patrikas

text: Vuonna 1383, herttua Patrikas Narimantaitis saapui Veliki Novgorodiin vaatimaan vatjanmaita ja sen linnoituksia isänsä perintönä (alkuperäislähde: Novgorodin kronikka). Hönelle ensiksi annettiin (Ikonnikov) Korelan linnoitus Käkisalmessa, Pähkinälinna sekä inkeriläinen Kaprio läänityksiksi.


title: Patrikas

text: 1384 Käkisalmen ja Pähkinälinnan porvarit valittivat hönen hallinnostaan Novgorodiin. Patrikas sai yhden Novgorodin kaupunginosista puolustamaan itseään toista vastaan, mikä oli käynnistää melkeinpä sisällissodan Novgorodissa. Lopulta hänelle annettiin Korelan ja Pähkinälinnan linnoitusten sijaan Laatokan linnoitus ja Russa (alkuperäislähde: Novgorodin kronikka).


title: Patrikas

text: Vuonna 1386, herttua Patrikas puolusti joukkoineen Novgorodia ja sen maita (etenkin koillisessa) Moskovan hallitsijan Dimitri Donskoin lähettämiä valtaajia vastaan. (Ikonnikov).


title: Patrikas

text: Vuonna 1396, Novgorodin kronikan mukaan, Smolenskin karkotettu ruhtinas Juri saapui Novgorodiin ja teki novgorodolaisten kanssa sopimuksen. Hyvin pian Patrikaskin saapui kaupunkiin valvomaan etujaan (Novgorodin kronikan mukaan).


title: Patrikas

text: Vuonna 1408, iäkäs herttua Patrikas -mukanaan nuoremmat poikansa, Korelan Jyrki (Juri) ja Korelan Teuvo- otettiin seremoniallisesti vastan Moskovassa, jossa hallitsija Vasili I (Dimitri Donskoin poika) halusi nöyttää voitokkuutensa saadessaan nbiin arvokkaat uudet liittolaiset "leiriinsä".


title: Patrikas

text: Herttua Patrikasin jälkeläiset pitivät lukuisien sukupolvien ajan tämän jälkeen hallussaan maita ja kartanoita suomenheimoisillakin alueilla, Vatjanmaalla, Inkerissä, Pihkovan alueella, ym Veliki Novgorodin maakunnissa, ja käytönnössä joka sukupolvessa muutaman sadan vuoden ajan ainakin joku jälkeläisistä ja toisinaan useampikin, piti hallussaan jotain tau joitain korkeimpia virka-asemia Pihkovan ja Veliki Novgorodin tasavalloissa tai niissä maakunnissa joiksi ne muodostettiin Moskovan hallitsijan ne valloiettua keskiajan päättyessä (Ikonnikov).


title: Patrikas

text: Herttua Patrikasin vaimo oli nimeltään Helena (Schwennicke, Ikonnikov).


title: Vassian Kosoi

text: Vassian Patrikejev () eli Vassian Kosoi (Вассиан Косой), maalliselta nimeltään "ruhtinas Vasili Ivanovitš Patrikejev" (s. 1470, k. vuosien 1531 ja 1545 välillä) oli merkittävä venäläinen kirkonmies ja poliitikko. Han oli yksi pajaripuolueen johtajista. Vuonna 1499 hän joutui hallitsija Iivana III:n epäsuosioon ja hänet suljettiin Kirillo-Belozerskin luostariin.


title: Vassian Kosoi

text: Hänen isänsä oli ruhtinas Ivan Jurjevitš, joka oli ruhtinas Juri Patrikejevitšin nuorempi poika. Kosoi tarkoittaa kierosilmäisyyttä.


title: René Pleimelding

text: René Pleimelding (13. helmikuuta 1925 – 1998) oli ranskalainen jalkapalloilija.


title: René Pleimelding

text: Pleimelding edusti pelaajaurallaan FC Nancya ja Toulousea, jonka lisäksi hän pelasi Ranskan jalkapallomaajoukkueessa ottelun. Hänen poikansa, Pierre Pleimelding ja Gérard Pleimelding ovat myös entisiä jalkapalloilijoita.


title: Bekkestua

text: Bekkestua on Bærumissa, Norjassa sijaitseva kylä. Se on alueensa toiseksi nopeimmin kasvava kylä Sandvikan jälkeen. Bekkestuassa on pieniä ravintoloita, ostoskeskuksia, oma kirjasto sekä poliisi- ja paloasema.


title: Bekkestua

text: Stabæk IF:n kotikenttänä monen vuoden ajan toiminut Narrerudin stadion on kävelymatkan päässä Bekkestuasta.


title: Konsta Pöyliö

text: Konsta Pöyliö (s. 2001) on suomalainen lapsinäyttelijä. Konsta on kotoisin Kemijärven Kallaanvaarasta, missä asuu edelleen perheen nuorimpana lapsena.


title: Konsta Pöyliö

text: Hän esiintyi vuoden 2010 elokuvassa "Havukka-ahon ajattelija" jossa on Konsta Pylkkästä ihailevan Pikku-Niken roolissa. Elokuva sai pohjoisessa suuren suosion ja rikkoi katsojaennätyksiä eri puolilla Kainuuta.


title: Konsta Pöyliö

text: Konsta Pöyliö esitti "Taivaan tulet" TV-sarjassa Toivon roolia, sekä esiintyy vuonna 2013 ja 2014 perinteikkäässä Off-hyttyskarkotteen mainoksessa.


title: Kaunis Nainen Futis

text: Kaunis Nainen Futis (KNF) oli helsinkiläinen jalkapalloseura.


title: Kaunis Nainen Futis

text: Seura perustettiin joulukuussa 1981 naisjalkapalloilun erikoisseuraksi. Pääsponsoriksi ryhtyi Kaunis nainen -kosmetiikkaketju, mistä tulee myös seuran nimi. KNF nousi naisten SM-sarjaan heti ensimmäisellä kaudellaan 1982 ja kaudella 1984 se voitti jo SM-hopeaa. Vuotta myöhemmin KNF vei mestaruuden ja kausilla 1986 ja 1987 se sai jälleen hopeaa.


title: Kaunis Nainen Futis

text: Seuran päätukija vetäytyi kauden 1987 jälkeen ja KNF joutui luopumaan lopettamaan toimintansa. KNF:n sarjapaikka ja pelaajat siirtyivät Pallo-Poikien alaisuuteen ja se osallistui SM-sarjaan nimellä "PP-Futis". PP-Futis voitti mestaruuden 1989, minkä jälkeen sarjapaikka siirtyi usean seuran yhteenliittymänä syntyneelle Helsinki Unitedille. United voitti naisten mestaruuden ja cupin 1990, mutta kaatui taloudellisiin vaikeuksiin ja joutui lopulta luopumaan kokonaan sarjasta.


title: .mc

text: .mc on Monacon Internet-maatunnus, jota ylläpitää "Direction des Telecommunications". Tunnukset on rajoitettu monacolaisille yrityksille. Toisen ja kolmannen asteen rekisteröinneille on hieman eri säännöt. Tunnus otettiin käyttöön 1995.


title: .md

text: .md on Moldovan Internet-maatunnus, jota ylläpitävät "MoldData" S.E. ja "MaxMD". Tunnusta on joskus käytetty merkitsemään sanoja "medical doctor" (lääkäri). Rekisteröintirajoituksia ei ole. Tunnus otettiin käyttöön 1994.


title: .mg

text: .mg on Madagaskarin Internet-maatunnus, jota ylläpitää NIC Madagascar. Se on rajoitettu yrityksille ja organisaatioille. Tunnus otettiin käyttöön 1995.


title: .mh

text: .mh on Marshallinsaarten Internet-maatunnus, jonka rekisteröinnistä vastaa "Internet Connect Inc." ja sponsoroinnista "Cabinet Office of the Marshall Islands". Tunnus ei ole rekisteröitävissä tällä hetkellä, ja rekisteröintisivu on päivitetty viimeksi 1997. Tunnus otettiin käyttöön 1996.


title: Laukaan vaakuna

text: Laukaan vaakuna on Laukaan kunnan tunnus. Sen aihe viittaa kunnan runsaisiin havumetsiin ja sijaintiin Suomen sydämessä.


title: Laukaan vaakuna

text: Vaakunan selitys on ”hopeakentässä punainen sydän, josta kasvaa kolmihaarainen vihreä havunoksa.” Vaakunan on suunnitellut Olof Eriksson, ja Laukaan kunnanvaltuusto hyväksyi sen kokouksessaan 6. kesäkuuta 1955. Sisäasiainministeriö vahvisti vaakunan käyttöön 5. syyskuuta samana vuonna.


title: Ian Black

text: Ian Black (s. 14. maaliskuuta 1985) on skotlantilainen jalkapalloilija. Hän on edustanut Skotlannin valioliigassa pelaavaa Heart of Midlothiania kaudesta 2009–2010 alkaen. Aiemmin Black pelasi Inverness Caledonian Thistlessä.


title: .mk

text: .mk on Makedonian Internet-maatunnus, jota ylläpitää Macedonian Academic Research Network (MARNET). Toisen asteen rekisteröinnit ovat olleet mahdollisia vuodesta 2008, joskin yleensä rekisteröinnit tehdään kolmannelle asteelle. Tunnus otettiin käyttöön 1993.


title: .ml

text: .ml on Malin Internet-maatunnus, jota vuodesta 2013 lähtien ylläpitää Agence des Technologies de l’Information et de la Communication. Eri toisen ja kolmannen asteen rekisteröinneille on eri säännöt, joskin läsnäolo vaaditaan aina. Tunnus otettiin käyttöön 1993.


title: Sotelma

text: Sotelma ("Société des télécommunications du Mali") on malilainen tietoliikenneyhtiö. Sen pääkonttori sijaitsee maan pääkaupungissa Bamakossa. Yhtiö vastaa paikallisesta ja kansainvälisestä lanka- ja matkapuhelinverkosta sekä Internet-yhteyksistä. Sotelman tavaramerkki on Malitel.


title: Sotelma

text: Sotelma on perustettu vuonna 1989, jolloin maan kansallinen ja kansainvälinen tietoliikenne erotettiin postilaitoksesta. Valtion omistama yhtiö yksityistettiin vuonna 2009, jolloin 51 % sen osakkeista myytiin marokkolaiselle Maroc Télécomille. Nykyään Sotelma/Malitelilla on yli kymmenen miljoonaa asiakasta. Sen kilpailija on ranskalaisomisteinen matkapuhelinoperaattori Orange Mali.


title: Eevil Stöö

text: Eevil Stöö (oikealta nimeltään Tommi Liikka) on suomalainen rap-artisti. Eevil Stöö tunnetaan kommandopipon ja äänenmuuntimen käyttämisestä osana esiintymistään. Eevil Stöön sanoitukset käsittelevät hänen omaa elämäänsä kolmannesta persoonasta ja yleisimpiä aiheita ovat muun muassa masennus, yksinäisyys ja kannabiksen poltto.


title: Eevil Stöö

text: Eevil Stöön soolotuotanto on hyvinkin synkkää memphis-tyylistä tuotantoa, mutta muiden artistien kanssa hän on tehnyt muun muassa trap-musiikkia sekä perinteisempää hip hopia.


title: Eevil Stöö

text: Eevil Stöö aloitti uransa Siniset Punaiset Miehet -nimisessä rap-duossa Harri Olinin kanssa nimellä Veli Stöö. Yhtye tuotti huumoripainotteista hip hoppia vuoteen 2000 asti, jonka jälkeen artistit erkanivat omiin projekteihinsa, mutta ovat tehneet paljon yhteistyötä eri nimillä, mm. Kesäiset Äpärät ja Murmurecordings -kokoonpanoissa.


title: Eevil Stöö

text: Vuonna 2002 Tommi Liikkan taiteilijanimi vaihtui muotoon Eevil Stöö. Eevil Stöön ensimmäinen studioalbumi "Pinkkibikinihinkkichiksi" julkaistiin Fjuu Recordsin kautta. Myöhemmin artisti siirtyi Monsp Recordsille ja julkaisi kaksi joulu-EP:tä: "Eevil Stöön joulumanteli + rusinat" (2005) ja "Joulustöö" (2006). Vuonna 2006 Eevil Stöö julkaisi myös "Proud to Be a Stöö" -omakustannealbumin. Eevil Stöö on mukana myös Murmurecordings-kollektiiviissä nimellä Plankton. Eevil Stöö toimii myös DJ:nä nimellä Dead-O ja kuuluu Dead Boys Massive -kokoonpanoon johon kuuluu myös esimerkiksi Dead Kidd sekä kokeellista elektronista musiikkia tekevään kokoonpanoon nimeltä Clouds yhdessä Samuli Tannerin kanssa. . Monsp Records julkaisi 16. marraskuuta 2011 Eevil Stöön "Stöö of Destruction" -albumin, jonka tuotannosta vastaa kokonaan DJ Kridlokk. Albumi nousi parhaimmillaan Suomen virallisen albumilistan sijalle 24.


title: Eevil Stöö

text: Eevil Stöö ja Ceebrolisticseista tunnettu RoopeK, alias Koksukoo, julkaisivat "Fuck Vivaldi" -nimisen albumin 20. heinäkuuta 2012. Koksukoo vastaa kokonaan albumin tuotannosta ja räppää albumin neljällä kappaleella. Albumilla vierailevat myös muun muassa DJ Kridlokk, OG Ikonen ja Pepsi P. Albumin julkaisun kunniaksi järjestettiin myös "Fuck Picasso" -niminen taidenäyttely, jossa esiteltiin eri taiteilijoiden tekemiä Eevil Stööhön liittyviä teoksia kuten maalauksia, julisteita ja valokuvia. Näyttelyssä oli nähtävillä myös "Fuck Vivaldi" -albumin kannessa oleva rintakuva. Näyttely järjestettiin Helsingin Kalliossa 18.–22. heinäkuuta 2012. Näyttelyn kaikki teokset olivat myytävänä. "Fuck Vivaldi" nousi ilmestyttyään Suomen virallisen albumilistan kärkeen, ja se oli myös ehdolla Emma-gaalassa 2013 vuoden hiphop- reggae- ja urbanalbumi -palkinnon saajaksi.


title: Eevil Stöö

text: Eevil Stöö julkaisi "Stökiss" -nimisen mixtapen Monsp Recordsin kautta 17. kesäkuuta 2013. 1. marraskuuta 2013 "Stökiss" lisättiin ladattavaksi ilmaiseksi Eevil Stöön Bandcamp-sivulle.


title: Eevil Stöö

text: Eevil Stöö ja rap-artisti Aztra muodostavat MNTTT-nimisen duon, jonka debyyttialbumi "Menetetyt" julkaistiin 1. elokuuta 2014 Monsp Recordsin kautta. Albumi on osittain Aztran tuottama, ja siltä on julkaistiin näytekappaleina kappaleet "Zombei" ja "F.A.A.R.A.O." Kappaleesta "Menetetyt" julkaistiin musiikkivideo 24. heinäkuuta 2014. Albumi sijoittui Suomen virallisen albumilistan ensimmäiseksi viikolla 32 vuonna 2014, joten se on Eevil Stöön toinen listaykkönen.


title: Eevil Stöö

text: Helmikuussa 2016 Eevil Stöö julkaisi studioalbumin "Iso vauva Jeesus", jonka kappaleista "Udon", "Aivovamma", "Mvda Fuck", "Tooni", "Tyyppaa viel, Kolmannen silmän kyyneleet" sekä "Yksijäinen" on tehty musiikkivideot. Levy oli ilmestyessään Eevil Stöön kolmas listaykkönen.


title: Eevil Stöö

text: Kube ja Eevil Stöö tekivät yhteislevyn "Pomo Sapiens". EP:n kappaleesta "Kolme Michelin Tähtee" julkaistiin musiikkivideo.


title: LAPV Enok

text: LAPV Enok () on saksalainen Mercedes-Benzin valmistama panssariauto. Auto perustuu AGF-panssariauton tapaan siviilikäytössä olevaan Mercedes-Benz G-sarjan maastoautoon, ja se on suunniteltu pääsääntöisesti Saksan armeijan käyttöön.


title: LAPV Enok

text: LAPV Enok on varustettu NATO STANAG 4569 -luokan kaksi panssaroinnilla, joka suojelee miehistöä miinoilta ja kivääritulelta. Ajoneuvo on suunniteltu käytettäväksi erityisesti vaikeissa maasto- ja sääolosuhteissa. Ensimmäinen 247 ajoneuvon sarja toimitetaan Saksan armeijalle vuosina 2008–2013.


title: .mm

text: .mm on Myanmarin Internet-maatunnus. ISO 3166-1 -standardin mukaan maakoodin olisi pitänyt olla BU (Burma), mutta .bu-tunnusta ei ole koskaan otettu käyttöön. Tunnus otettiin käyttöön 1997. Rekisteröintitavasta ja -rajoituksista ei ole tietoa. Tunnusta sponsoroi "Ministry of Communications, Posts & Telegraphs".


title: .mo

text: .mo on Macaon Internet-maatunnus, jota ylläpitää "MONIC" ja sponsoroi Macaon yliopisto. Toisen tason tunnukset ovat saatavilla henkilöille, jotka ovat rekisteröineet saman nimisen verkkotunnuksen kolmannelle tasolle. Tunnus on rajoitettu macaolaisille yrityksille ja organisaatioille. Tunnus otettiin käyttöön 1996.


title: Viitakastikka

text: Viitakastikka ("Calamagrostis canescens") on monivuotinen, isokokoinen kastikoiden sukuun kuuluva heinä. Sen korsi on 4-7 nivelinen. Lehdet ovat päältä karvaiset ja kieleke on 3-5 mm pitkä. Kaleet ovat 4 mm pitkiä ja karvat melkein kaleiden pituisia. Ponnet ovat violetteja ja avautuvia.


title: Viitakastikka

text: Viitakastikka voi risteytyä luhtakastikan ("C. stricta") kanssa.


title: Viitakastikka

text: Viitakastikka kasvaa monenlaisilla kosteilla paikoilla. Kasvustot ovat usein laajoja.


title: Viitakastikka

text: Viitakastikka on yleinen Suomen etelä- ja keskiosissa, Pohjois-Lapissa se kasvaa vain harvakseltaan.


title: Macaon yliopisto

text: Macaon yliopisto (, romanisaatio "O Mun Dai Hok", , ) on Macaon ensimmäinen ja suurin yliopisto. Se on perustettu vuonna 1981. Se tunnettiin aiemmin nimellä "Itä-Aasian yliopisto" (, , , romanisaatio "Dung Ah Dai Hok") ja uudelleennimettiin Macaon yliopistoksi 1991. Yliopistossa on noin 100 ohjelmaa. Englanti on pääasiallinen opetuskieli, jonkin verran myös kiina, portugali ja japani. Nykyinen kansleri on Edmund Ho ja rehtori Wei Zhao.


title: Macaon yliopisto

text: Kampusalue Taipa-saarella laajentui huomattavasti alueen kehittyessä Macaon irrottautuessa Portugalista vuonna 1991. Opiskelijoiden määrä kasvoi muutamasta sadasta viiteen tuhanteen. Myös paikallisten opiskelijoiden määrä muuttui suhteessa 39%:sta 80%:een.


title: Ron Williamson

text: Ronald "Ron" Keith Williamson (3. helmikuuta 1953 Ada, Oklahoma – 4. joulukuuta 2004) oli yhdysvaltalainen minor league -baseballpelaaja (sieppari/syöttäjä). Hänet tuomittiin vuonna 1988 Oklahomassa kuolemaan Debra Sue "Debbie" Carterin raiskauksesta ja murhasta. Dennis Fritz tuomittiin samasta tapauksesta elinkautiseen. Molemmat tuomitut vapautettiin 15. huhtikuuta 1999, kun DNA-todiste oli osoittanut heidät syyttömiksi. Tapaus oli aiheena John Grishamin ensimmäisessä tietokirjassa ("The Innocent Man: Murder and Injustice in a Small Town", 2006).


title: Ron Williamson

text: Baseballuransa päätyttyä Williamson kärsi päihde- ja mielenterveysongelmista. Hän asui äitinsä luona. 8. joulukuuta 1982 kuolleena löydetty Debbie Carter työskenteli Coachlightissa, adalaisessa baarissa, jossa Williamson usein vieraili.


title: Ron Williamson

text: Williamson kuoli kirroosiin hoitokodissa joulukuussa 2004.


title: Ron Williamson

text: DNA:n perusteella Carterin todelliseksi surmaajaksi vahvistui Glen Gore, adalainen mies, joka oli aikoinaan todistanut sekä Williamsonia että Fritziä vastaan. Gore oli viimeinen Carterin seurassa nähty henkilö. Hänen oli myös havaittu riitelevän uhrin kanssa tämän kuolinyönä. 24. kesäkuuta 2003 Gore tuomittiin murhasta. Alun perin hän sai kuolemantuomion, mutta päätös peruttiin elokuussa 2005. Toisessa oikeudenkäynnissä tuomioksi tuli 21. kesäkuuta 2006 elinkautinen vankeus ilman armahdusmahdollisuutta. Tämä oli lain vaatimaa, kun tuomiosta vallitsi oikeudessa erimielisyys.


title: Korpikastikka

text: Korpikastikka ("Calamagrostis phragmitoides") on monivuotinen, isokokoinen kastikoiden sukuun kuuluva heinä. Sen korsi on 4–7 nivelinen ja usein tyvestä haarova. Kieleke on 5–10 mm pitkä ja risainen. Kaleet ovat 5–6 mm pitkiä ja karvat melkein kaleiden pituisia. Ponnet ovat keltaisia ja avautumattomia.


title: Korpikastikka

text: Korpikastikka kasvaa monenlaisilla kosteilla paikoilla. Kasvustot ovat usein tiheitä.


title: Korpikastikka

text: Korpikastikka on yleinen koko Suomessa.


title: Liivinmaan riimikronikka

text: Liivinmaan riimikronikka ("Liulandische Reimchronik") on nimettömän kronikoitsijan kirjoittama kronikka, joka kertoo saksalaisten ritsiretkeläisten toiminnasta Baltiassa vuosina 1180-1290. Kirja kirjoitettiin keskiyläsaksan kielellä. Kronikka käsittää 12 017 riimiteltyä säkeistöä. Erotukseksi Liivinmaan nuoremmasta riimikronikasta teoksesta käytetään joskus nimitystä Liivinmaan vanhempi riimikronikka.


title: Liivinmaan riimikronikka

text: Kronikan kirjoittajan henkilöllisyydestä ei ole tietoa. Yhdessä löydetyssä käsikirjoituksessa mainitaan nimi "Ditleb von Alnpeke", mutta se ei välttämättä viittaa kronikan kirjoittajaan, vaan esimerkiksi sen omistajaan. Yksityiskohtaiset kuvaukset taisteluista ja taktiikoista antaa olettaa hänen kuuluneen Saksalaiseen ritarikuntaan. Kirjoittaja oli tuskin pappi, sillä kronikassa kirkosta ei kirjoiteta kovin hyvään sävyyn. Ritarikuntaan lukeutumista tukee myös se, että kronikka kirjoitettiin yläsaksaksi eikä latinaksi. Kirjoittaja osallistui myös ehkä itse osaan mainitsemistaan taisteluista.


title: Liivinmaan riimikronikka

text: Kronikan ensimmäinen osa on ilmeisesti kopioitu, kun taas jälkimmäinen osa perustuu silminnäkijähavainnoille. Ensimmäisen osan kopioimiseen viittaa muun muassa se, että siinä on alasaksaa. Kronikka on ehkä tarkoitettu luettavaksi ritarien kesken. Kirjoittaja suhtautuu halveksivasti alueen pakanalliseen alkuperäisväestöön ja kronikan yhtenä tarkoituksena onkin ehkä ollut oikeuttaa pakanoiden kukistaminen. Kronikka on ainut Liivinmaan historian vuodesta 1225-1290 kattava aikalaisteos, sillä toinen aikalaisteos Henrikin Liivinmaan kronikka kattaa ajanjakson vuodesta 1143 vuoteen 1225. Samassa käsikirjoituksessa josta löydettiin nimi ""Ditleb von Alnpeke"", mainitaan kirjoituspaikan olleen Rävälän linna ja kirjoitusvuoden 1296.


title: .mp

text: .mp on Pohjois-Mariaanien Internet-maatunnus, jota ylläpitää "Saipan Datacom, Inc." Rekisteröintirajoituksia tunnuksille ei ole, mutta henkilökohtaiset sivut sijaitsevat rekisterin omilla palvelimilla ja ne tehdään Chi.mp-järjestelmällä. Rekisteröinnit tehdään toiselle asteelle, lukuun ottamatta eräitä hallituksen web-sivuja. Tunnus otettiin käyttöön 1996, mutta aktivoitiin varsinaisesti vasta tammikuussa 2009. ICANN:n WHOIS ilmoittaa kaksi rekisteröintisivua, nic.mp ja get.mp. Verkkotunnus maksaa 20$/vuosi.


title: Luhtakastikka

text: Luhtakastikka ("Calamagrostis stricta") on monivuotinen kastikoiden sukuun kuuluva tuulipölytteinen heinä. Sen korsi on 2- tai 3-nivelinen. Lehdet ovat kapeat ja kieleke on lyhyt (1–3 mm). Kaleet ovat 3–4 mm pitkiä ja karvat ovat helpeitä lyhyempiä.


title: Luhtakastikka

text: Luhtakastikka voi risteytyä hietakastikan ("C. epigejos") ja viitakastikan ("C. canescens") kanssa.


title: Luhtakastikka

text: Luhtakastikka kasvaa monenlaisilla kosteilla paikoilla, pohjoisessa myös kuivilla paikoilla. Kasvustot ovat usein laajoja.


title: Luhtakastikka

text: Luhtakastikka on yleinen koko Suomessa.


title: Lapinkastikka

text: Lapinkastikka ("Calamagrostis lapponica") on monivuotinen kastikoiden sukuun kuuluva heinä.


title: Lapinkastikka

text: Lapinkastikka kasvaa 50–100 senttimetriä korkeaksi. Haaraton korsi on kaksi- tai harvoin kolmenivelinen. Lehdet ovat hyvin pitkäsuippuisia, keskeltä leveämpiä ja karheita. Lehtilapa on 2–4 mm leveä, kalju tai joskus karvainen ja sen laidat ovat ylöskiertyneet. Lehden kieleke on noin 3 mm ja tylppä. Kukinto on monihaarainen, leveän sukkulamainen röyhy. Väriltään röyhy vaihtelee vaaleanruskeasta tumman sinipunaisenruskeaan, ja on kooltaan 5–13 x 2–3 cm. Kapeanpuikeat kaleet ovat 5 mm pitkiä. Tähkylät ovat 3–8 mm pitkiä ja yksikukkaisia. Ulkohelve on sisähelvettä pidempi mutta vähän kaleita lyhyempi. Ulkohelpeen tyvellä olevat karvat ovat lähes kaleiden pituisia. Laji kukkii Suomessa heinä-elokuussa.


title: Lapinkastikka

text: Lapinkastikan heteen ponnet ovat keltaisia mutta huonosti kehittyneitä ja avautumattomia. Tämä johtuu siitä, että laji on apomiktinen eli se ei tarvitse tuulipölytystä jyvän muodostamiseen.


title: Lapinkastikka

text: Tutkijat pitävät lapinkastikkaa risteymäsyntyisenä heinänä.


title: Lapinkastikka

text: Nimensä mukaisesti lapinkastikka on pohjoinen laji. Sitä tavataan Norjan, Ruotsin ja Suomen keski- ja pohjoisosissa, Kuolan niemimaalla, Uralin alueella, Pohjois- ja Itä-Siperiassa, Alaskassa sekä Kanadassa.


title: Lapinkastikka

text: Suomessa lapinkastikkaa tavataan pohjoisen suunnalta Pohjois-Savon korkeudelle saakka. Selkeästi yleisin laji on kuitenkin Pohjois-Lapissa.


title: Lapinkastikka

text: Lapinkastikka kasvaa kuivissa ja tuoreissa kangasmetsissä, tunturikankailla, korpien ja lettorämeiden mättäillä, kallioilla ja hiekkaisilla tienvarsilla. Kasvustot ovat usein pieniä.


title: Carlos Clarens

text: Carlos Clarens (1930–1987) oli kuubalaissyntyinen elokuvahistorioitsija.


title: Carlos Clarens

text: Clarens syntyi Havannassa, ja hän opiskeli arkkitehtuuria Havannan yliopistossa. Pian valmistumisensa jälkeen Clarens muutti Pariisiin, missä opiskeli arkkitehtuuria ja kieliä. Hänen innostuksensa elokuvia kohtaan meni kuitenkin arkkitehtuurin edelle, ja hän pääsi ranskalaisohjaajien Jacques Demyn ja Robert Bresson tuotantoavustajiksi.


title: Carlos Clarens

text: New Yorkiin Clarens muutti 1956. Hän kirjoitti uransa aikana teoksia elokuvista. Hänen kirjoihinsa kuuluvat "An Illustrated History of the Horror Film" ja "Crime Movies". Clarens osasi sujuvasti useita kieliä, ja hän teki moniin elokuviin englanninkielisiä tekstityksiä.


title: Aaro Heikkinen

text: Aaro Heikkinen (s. 1907 / 1908) oli suomalainen jalkapalloilija ja jalkapallovalmentaja.


title: Aaro Heikkinen

text: Heikkinen aloitti uransa Kuopion Palloseurassa 1920-luvun lopulla ja pelasi 1940-luvulle saakka. Hän edusti seuraa 186 virallisessa ottelussa ja teki 126 maalia. Heikkinen ei kuitenkaan ikinä päässyt maajoukkueeseen tai pääsarjaan pelaajana, sillä KuPS nousi pääsarjaan ensimmäistä kertaa vasta vuonna 1947.


title: Aaro Heikkinen

text: Vuonna 1945 Heikkinen aloitti KuPS:n päävalmentajana. Hän nosti KuPSin historiansa ensimmäistä kertaa pääsarjaan. Ensimmäinen pääsarjakausi Heikkisen alaisuudessa päättyi putoamiseen. Heikkinen kuitenkin nosti joukkueen takaisin pääsarjaan heti seuraavana vuonna. Tästä noususta ja Heikkisen aikaudesta alkoi KuPSin historian menestyksekkäin jakso, joka kesti ennätykselliset 44 kautta, sillä seura pysyi pääsarjassa yhtäjaksoisesti vuoteen 1992 asti. Hänen alaisuudessaan seura voitti ensimmäisen Suomen-mestaruutensa kaudella 1956. Seuraavan kauden jälkeen Heikkinen lopetti seuran päävalmentajan toimet. Hän teki paluun päävalmentajaksi kausiksi 1961–1965 ja valmensi KuPS:n parhaimmillaan hopealle.


title: Aaro Heikkinen

text: Heikkinen on yksi KuPSin historian menestyksekkäimmistä valmentajista. Seura voitti hänen alaisuudessaan viisi SM-mitalia. Heikkisen valmentajauraan osuu myös toinen kupsilainen menestystarina. Samana vuonna kun Heikkinen aloitti KuPSin päävalmentajana, nuori pelaajalupaus Aulis Rytkönen siirtyi seuraan Kuopion Työväen Urheilijoista. Rytkösen urasta tuli niin komea, että hän on edelleen KuPSin historian kuuluisin pelaaja. Rytkönen oli myös Heikkisen luottopelaaja KuPSissa kausina 1945–1952, kunnes Rytkönen siirtyi ammattilaiseksi Ranskaan Toulousen joukkueeseen.


title: Dragan Cvetković

text: Dragan Cvetković (s. 19. syyskuuta 1961 Belgrad, Jugoslavia) on serbialais-ranskalainen jalkapallovalmentaja ja entinen keskikenttäpelaaja.


title: Dragan Cvetković

text: Cvetković pelasi koko uransa ajan Ranskassa 1970-luvun lopulta 1990-luvun alkuun saakka. Keskikentällä pelannut Cvetković edusti muun muassa Besançonia, Bastiaa ja Bergeracia.


title: Dragan Cvetković

text: Cvetković aloitti valmentamisen Ranskassa vuonna 1992 entisen seuransa Bergeracin joukkueessa. Sittemmin hän kierteli muita pienempiä ranskalaisseuroja vuosien 1994–2004 aikana.


title: Dragan Cvetković

text: 2004 Cvetković siirtyi Venäjälle Alania Vladikavkazin apuvalmentajaksi ja toimi samana kautena joukkueen väliaikaisvalmentajana. Sittemmin Cvetković kävi valmentamassa Lähi-idässä, josta hän löysi tiensä Algeriaan JSM Bejaïan valmentajaksi vuonna 2008, mutta sai potkut kesken kauden. Sittemmin Cvetković palasi takaisin Ranskaan ja otti valmennusvastuun Sporting Toulon Varista, mutta jätti seuran helmikuussa 2010.


title: Dragan Cvetković

text: Kesäkuussa 2010 Cvetković siirtyi tunisialaisen CS Hammam-Lifin päävalmentajaksi. Joulukuussa 2011 hänet korvasi ranskalainen Christian Sarramagna.


title: Olli-Pekka Lyytikäinen

text: Olli-Pekka Lyytikäinen on A-lehtien hallituksen puheenjohtaja ja Helsingin Jalkapalloklubin puheenjohtaja.


title: Olli-Pekka Lyytikäinen

text: Lyytikäisen isovanhemmat, Aune ja Yrjö Lyytikäinen perustivat Kustannusosakeyhtiö Apulehden, joka nykyisin toimii nimellä A-lehdet.


title: Olli-Pekka Lyytikäinen

text: Lyytikäisen isä, Olli Lyytikäinen, on myös toiminut HJK:n puheenjohtajana.


title: .mq

text: .mq on Martiniquen Internet-maatunnus. Rekisteröintivastaavasta ja -rajoituksista ei ole tietoa, sponsorina toimii "SYSTEL". Rekisteröintejä ei tällä hetkellä ole saatavilla, sillä ne suljettiin Mediaserv:n ostettua SYSTEL, eikä ole ainakaan tällä hetkellä avattu uudestaan. Tunnus otettiin käyttöön 1997.


title: .mr

text: .mr on Mauritanian Internet-maatunnus, jonka rekisteröinnistä vastaa NIC-Mauritanie ja sponsoroinnista Nouakchottin yliopisto. Rekisteröinti edellyttää paikallista kontaktia. Verkkotunnukset rekisteröidään toiselle asteelle lukuun ottamatta hallituksen käyttämää .gov.mr-tunnusta. Tunnus otettiin käyttöön 1996.


title: Nouakchottin yliopisto

text: Nouakchottin yliopisto (; ) oli julkinen yliopisto Mauritanian pääkaupungissa Nouakchottissa. Yliopisto perustettiin 1981, ja siellä opiskeli yli 8 000 opiskelijaa.


title: Nouakchottin yliopisto

text: Nouakchottin yliopiston itsenäinen asema loppui, kun se yhdistettiin vuonna 2016 maan Luonnontieteen, tekniikan ja lääketieteen yliopiston () kanssa uudeksi Nouakchottin Al Aasriya -yliopistoksi (, lyh. UNA; ).


title: .ms

text: .ms on Britannialle kuuluvat Montserratin Internet-maatunnus, jota ylläpitää MNI Networks Ltd ja sponsoroi Lubimal (MS) Ltd. Microsoft on käyttänyt tunnusta vastaamaan lyhennettään esimerkiksi osoitteessa popfly.ms. Myös Mississippin osavaltio ja saksalainen Münster-niminen kaupunki Westphaliassa käyttävät tunnusta.


title: Gunnar Boman

text: Gunnar Boman (2. joulukuuta 1932 Kuopio – 28. heinäkuuta 2017) oli suomalainen jalkapalloilija ja jalkapallovalmentaja.


title: Gunnar Boman

text: Boman edusti pelaajana Kuopion Palloseuraa, jonka paidassa hän voitti pelaajavalmentajana Suomen mestaruuden vuonna 1966. Hän toimi KuPSin päävalmentajana kaudet 1966–1968. Myöhemmin hän vaikutti myös KPT:ssä. Vuonna 1975 Boman siirtyi Suomen jalkapallomaajoukkueen apuvalmentajaksi Aulis Rytkösen toimiessa päävalmentajana. Samalla hän valmensi myös KPT:tä.


title: Private Case

text: Private Case on suomalainen vuonna 1985 perustettu uusiomateriaaleista muotoiltuja tuotteita valmistava yritys, joka tunnetaan parhaiten salkkujen, pakkauksien, vihkojen ja kalentereiden tuotannostaan. Tuotemallisto on palkittu muotoilustaan mm. Pro Finnish Design kunniamaininnalla, sekä Red Dot Design Awardilla vuosina 2011 ja 2012.


title: Olga Forš

text: Olga Dmitrijevna Forš (myös "Forsch", ; 28. toukokuuta 1873 Gunibin linnoitus Dagestanissa – 17. heinäkuuta 1961 Leningrad) oli venäläinen neuvostokirjailija.


title: Olga Forš

text: Olga Forš oli kenraali Dmitri Komarovin tytär. Hän kasvoi sisäoppilaitoksissa, opiskeli maalaustaidetta ja meni naimisiin upseerin kanssa. Hänen ensimmäiset teoksensa ilmestyivät vuonna 1907.


title: Olga Forš

text: Foršin tuotanto käsittää etupäässä historiallisia romaaneja ja kertomuksia. Romaani "Odety kamnem" (”Kiveen puetut”, 1924–1925) kertoo venäläisen vallankumouksellisen Mihail Beidemanin kohtalosta, "Gorjatši tseh" (”Kuuma paja”, 1926) vuosien 1905–1907 vallankumouksesta, trilogia "Radištšev" (1932–1939) Aleksandr Radištševista ja "Perventsy svobody" (”Vapauden esikoiset”, 1950–1953) dekabristeista. Romaanin "Sovremenniki" (”Aikalaiset”, 1926) aiheena ovat Nikolai Gogol ja tämän ystävä, taiteilija Aleksandr Ivanov. Romaanin "Mihailovski zamok" (”Mikaelinlinna”, 1946) henkilöitä ovat arkkitehdit Vasili Baženov, Andrei Voronihin ja Carlo Rossi. Kirjailijan omakohtaisiin kokemuksiin perustuvat 1920-luvun kirjailijaelämää kuvaava "Sumašedši korabl" (”Hullu laiva”, 1931) sekä symbolisteista kertova "Simvolisty" (myös "Voron", ”Korppi” 1933).


title: Pape Malick Diop

text: Pape Malick Diop (s. 29. joulukuuta 1974 Cherif-Lô) on senegalilainen entinen jalkapalloilija. Puolustajana pelannut Diop pelasi suurimman osan urastaan Ranskassa, jossa hän saavutti Ranskan cupin voiton vuonna 2002 Lorientin riveissä.


title: Pape Malick Diop

text: Diop pelasi myös Senegalin maajoukkueeseen vuosina 1998-2004 ja edusti maataan vuoden 2002 MM-kisoissa, jossa Senegal selvisi puolivälieriin saakka.


title: Caja Mágica

text: Caja Mágica on urheilukompleksi Espanjan pääkaupungissa Madridissa. Se sijaitsee kaupungin eteläosassa Parque Lineal del Manzanaresin puistossa Manzanaresin rannalla.


title: Caja Mágica

text: Ranskalaisen Dominique Perrault’n suunnittelema Caja Mágica, jonka nimi tarkoittaa ”taikalaatikkoa”, avattiin 30. huhtikuuta 2009. Kuutionmuotoisen päärakennuksen rakennusmateriaaleina käytettiin terästä, puuta ja lasia, ja koko kompleksin rakennuskustannukset olivat noin 160 miljoonaa euroa. Se suunniteltiin alun perin tenniskeskukseksi ja oli mukana Madridin vuosien 2012 ja 2016 olympiaisäntäehdokkuuksissa. Päärakennus sisältää kolme stadionia, joissa kaikissa on avattava katto. Päästadionin yleisökapasiteetti on noin 12 500 ja pienempien noin 3 500 ja 2 500. Kompleksiin kuuluu lisäksi sivurakennus Tenis Indoor, jossa on 11 kenttää ja muita tiloja, sekä ulkoalue Tenis Garden, jossa on 16 kenttää.


title: Caja Mágica

text: Vuodesta 2009 lähtien Caja Mágicassa on pelattu ATP- ja WTA-kiertueisiin kuuluva Madrid Open -tennisturnaus, ja kaudesta 2010–2011 alkaen se toimii Real Madridin koripallojoukkueen kotikenttänä. Lisäksi areenalla on järjestetty lentopallo- ja judokilpailuja sekä konsertteja ja muita tapahtumia kuten Campus Party -lähiverkkotapahtuma huhtikuussa 2010 ja MTV Europe Music Awards marraskuussa 2010.


title: Caja Mágica

text: Areenaa hallinnoi kunnallinen Madrid Espacios y Congresos -yhtiö.


title: Torjunta

text: Torjunta () eli repressio Sigmund Freudin kehittämän psykoanalyyttisen teorian mukaan tiedostumaton psyykkinen teko, jossa tietyt halut, toiveet, fantasiat tai tunteet painetaan pois tietoisesta mielestä ja tukahdutetaan tiedostumattomaan. Psykoanalyytikot lukevat torjunnan nykyään yhdeksi puolustusmekanismeista, mutta siitä, miten torjunta tapahtuu tai kuinka yleistä se on, ei ole vielä varmuutta. Valtavirran psykologit pitävät aitoa torjuntaa hyvin harvinaisena.


Borg El Arabin kansainvälinen lentoasema on kansainvälinen lentoasema Borg El Arabin kaupungissa, Egyptissä. Lentoasema palvelee noin 40 kilometrin päässä sijaitsevaa Aleksandrian kaupunkia. Lentoasemalla on kolme kiitotietä, joista yhtä käytetään matkustajaliikenteen operoimiseen. Borg El Arabin kansainvälisen lentoaseman kautta kulki vuonna 2009 371 605 matkustajaa.


title: Borg El Arabin kansainvälinen lentoasema

text: Toukokuussa 2010 Aleksandrian kansainvälisen lentoaseman sulkemisen jälkeen kaikki Aleksandriaan suunnattu liikenne on ohjattu Borg El Arabiin, mikä on nostanut lentoaseman käyttöastetta huomattavasti.


title: Ferdinand Coly

text: Ferdinand Alexandre Coly (s. 10. syyskuuta 1973 Dakar) on senegalilainen entinen jalkapalloilija. Puolustajana pelannut Coly vietti uransa pääosin Ranskassa ja Italiassa. Hän edusti muun muassa Châteauroux'ta, jonka kanssa Coly voitti Ligue 2:n vuonna 1997. Hän edusti myös Parmaa kolmen kauden verran.


title: Ferdinand Coly

text: Coly pelasi Senegalin maajoukkueeseen vuosina 2000-2007 ja edusti maataan muun muassa vuoden 2002 MM-kisoissa, jossa Senegal selvisi puolivälieriin saakka.


title: Perm (komit)

text: Perm (myös "Perma", , "Perem", Перемь) on muinaisista komeista ja heidän asuinalueestaan keskiaikaisissa venäläisissä lähteissä käytetty nimitys.


title: Perm (komit)

text: Ensimmäisen kerran Perm mainitaan 1000-luvulla Nestorin kronikassa yhtenä venäläisille veroa maksaneista kansoista. Myöhemmin se esiintyy useasti Novgorodin verolääninä, heimoryhmänä tai erityisen kansan nimityksenä. Muun muassa Dmitri Bubrihin esittämän ja Venäjällä nykyään vallitsevan käsityksen mukaan venäläiset omaksuivat nimityksen karjalaisilta tai vepsäläisiltä, jotka kutsuivat komien kaukana sijainnutta asuinaluetta "Perämaaksi". Suomalaisista tutkijoista Kustaa Vilkuna on pitänyt tätä Perämaa-etymologiaa vääränä. Suomessa tällä teorialla ei enää olekaan kannatusta, vaikka vielä 1920- ja 1930-luvuilla muun muassa Jalmari Jaakkola viittasi siihen.


title: Perm (komit)

text: Vytšegdan Permillä (ven. Пермь Вычегодская, "Perm Vytšegodskaja") tarkoitettiin 1500-luvun alkuun saakka nykyisten komisyrjäänien asuinaluetta Vym-joella ja Vytšegdan keskijuoksulla. Sen muita nimityksiä ovat "Vanha-" ja "Vähä-Perm". Nimitystä Suur-Perm (Пермь Великая, "Perm Velikaja") käytettiin komipermjakkien esi-isien asuttamasta Kaman yläjuoksusta. Pienempiä alueita olivat "Viledin Perm" Viledin ja "Luzan Perm" Luza-joen varsilla. 1400–1500-luvun asiakirjoissa permiläisasutusta mainitaan olleen myös Pinegan varrella sekä Suhonan, Jugin ja Vytšegdan alajuoksuilla.


title: Perm (komit)

text: Stefan Permiläinen ryhtyi käännyttämään komeja kristinuskoon vuonna 1380. Vuonna 1383 perustettiin Permin hiippakunta, jonka keskuksena toimi Vytšegdan Permin Ust-Vym. Suur-Permin alueelle kristinuskon levittivät Permin piispat 1400-luvun puolivälissä.


title: Perm (komit)

text: Useimpien historiantutkijoiden mukaan samaa perua kuin Perm on viikinkien jostakin Vienanmereen rajautuvasta alueesta käyttämä nimitys Bjarmaland.


title: Héctor Baldassi

text: Héctor Walter Baldassi (s. 5. tammikuuta 1966 Río Ceballos, Argentiina) on argentiinalainen jalkapalloerotuomari. Hänestä tuli kansainvälinen erotuomari vuonna 2000.


title: Héctor Baldassi

text: Baldassi on tuominnut maajoukkuetasolla arvokilpailuissa vuoden 2004 Copa Américassa ja vuoden 2008 kesäolympialaisissa.


title: Héctor Baldassi

text: Myöhemmin uransa aikana hänet valittiin tuomitsemaan vuoden 2010 MM-kilpailuihin. Ensimmäisen ottelunsa turnauksessa hän tuomitsi 13. kesäkuuta 2010 Ghanan ja Serbian välillä.


title: Vasili Blücher

text: Vasili Konstantinovitš Blücher (myös "Bljuher", ; 1. joulukuuta 1890 Jaroslavlin läänin Barštšinkan kylä – 9. marraskuuta 1938 Moskova) oli neuvostoliittolainen upseeri.


title: Vasili Blücher

text: Vasili Blücher syntyi talonpojan perheeseen. Hän työskenteli viilarina Pietarissa ja Moskovan lähellä Mytištšissä. Vuosina 1910–1913 hän oli vangittuna lakkoliikkeeseen osallistumisen takia. Ensimmäiseen maailmansotaan Blücher osallistui sotamiehenä ja aliupseerina, ja hän haavoittui vakavasti. Sen jälkeen hän työskenteli Nižni Novgorodin lähellä Sormovossa sekä Kazanissa. Vuonna 1916 hän liittyi bolševikkipuolueeseen.


title: Vasili Blücher

text: Helmikuun vallankumouksen jälkeen Blücher teki puoluetyötä armeijassa. Marraskuussa 1917 hän oli pystyttämässä neuvostovaltaa Samaraan. Sen jälkeen hänet lähetettiin Tšeljabinskiin, jossa hänet valittiin vallankumouskomitean ja neuvoston puheenjohtajaksi. Tšekkoslovakialaisen armeijakunnan kapinan jälkeen hän johti neuvostojoukkojen vetäytymistä Orenburgista, minkä johdosta hänet palkittiin Venäjän ensimmäisellä punaisen lipun kunniamerkillä. Hän osallistui divisioonankomentajana taisteluihin Koltšakin joukkoja vastaan, Kahovkan sillanpääaseman puolustukseen ja Perekopin valtaukseen.


title: Vasili Blücher

text: Vuosina 1921–1922 Blücher toimi Kaukoidän tasavallan sotaministerinä ja armeijan ylipäällikkönä. Helmikuussa 1922 hän johti valkoisen armeijan tuhoamista Volotšajevkan lähellä. Vuosina 1924–1927 hän työskenteli Kiinan Kantonin hallituksen sotilasneuvonantajana. Vuosina 1929–1938 hän toimi Neuvostoliiton Kaukoidän armeijan komentajana, ja hän johti sotatoimia Kiinan itäisen rautatien konfliktin aikana vuonna 1929. Hän oli Venäjän (1921–1924) ja Neuvostoliiton (1930–1938) toimeenpanevien keskuskomiteoiden jäsen. Vuonna 1934 hänet valittiin NKP(b):n keskuskomitean ehdokasjäseneksi. Vuonna 1935 hänet nimitettiin Neuvostoliiton marsalkaksi.


title: Vasili Blücher

text: Vuonna 1937 Blücher osallistui Neuvostoliiton korkeimman oikeuden erityistuomioistuimen jäsenenä Mihail Tuhatševskin ja puna-armeijan muiden johtajien tuhoamiseen. Kesällä 1938 hän johti japanilaisten vastaisia sotatoimia Hasanjärven alueella. Neuvostojoukkojen kärsimien tappioiden takia hänet erotettiin Kaukoidän armeijan komentajan tehtävästä elokuussa 1938. Saman vuoden lokakuussa hänet pidätettiin Stalinin käskystä syytettynä neuvostovastaisesta toiminnasta ja osallisuudesta aiemmin tuomittujen upseerien salaliittoon. Hän kuoli Lavrenti Berijan toimeenpaneman kidutuksen seurauksena kuulustelujen 18. päivänä. Hänen maineensa palautettiin vuonna 1956.


title: ASO Chlef

text: Association Sportive Olympique de Chlef () on algerialainen jalkapalloseura, joka perustettiin vuonna 1947. Sen kotistadionina toimii Boumezrag Mohamed Stadium, joka sijaitsee Chlefissa. Joukkueen paras saavutus on Algerian cupin voitto vuodelta 2005, sekä Algerian mestaruus vuodelta 2011.


title: ASO Chlef

text: Joukkue on pelannut myös Afrikan Mestarien liigassa vuonna 2009, jossa sen matka jäi ensimmäiselle kierrokselle.


title: Christine – tappaja-auto

text: Christine – tappaja-auto on John Carpenterin ohjaama, vuonna 1983 ensi-iltansa saanut kauhuelokuva. Elokuva perustuu Stephen Kingin kirjoittamaan samannimiseen romaaniin.


title: Christine – tappaja-auto

text: John Carpenter paitsi ohjasi elokuvan, myös sävelsi siihen musiikin. Hän on toiminut säveltäjänä eräissä muissakin ohjaustöissään, kuten vuoden 1978 elokuvassa "Halloween – naamioiden yö".


title: Christine – tappaja-auto

text: Arnie Cunningham on 17-vuotias koulukiusattu nuorukainen, jonka ainoa hyvä ystävä on koulun suosittu jalkapalloilija Dennis. Eräänä päivänä Arnie huomaa eräällä pihalla vanhan 1950-luvun Plymouth Furyn, jota LeBay-niminen vanhus on myymässä. Arnie rakastuu oikopäätä Christineksi ristittyyn autoon ja ostaa vanhan romun itselleen Dennisin epäluulosta huolimatta. Arnien vanhemmatkaan eivät katso hyvällä auton ostoa, joten Arnie päättää viedä sen Darnellin huoltamoon, jossa hän voi kunnostaa sen ajokuntoon.


title: Christine – tappaja-auto

text: Pian kuvioihin ilmestyy Leigh-niminen uusi oppilas, jonka kanssa Arnie aikoo seurustella. Sitten alkaa kuitenkin tapahtua outoja kuolemantapauksia. Autolla tuntuu olevan oma tahto, eikä se tunnu pitävän Arnien seuralaisesta. Se ei myöskään katso hyvällä, kun kiusaajat ahdistelevat Arnieta. Jossakin auton sisällä asustaa paha, äärimmäisen raivoisa voima, joka tahtoo kostaa kaikille, jotka ovat kohdelleet Arnieta kaltoin tai yrittävät vietellä Arnien pois läheisyydestään. Ajan myötä myös Arnie tuntuu muuttuvan.


title: Christine – tappaja-auto

text: "Video-oppaassa" vuodelta 1994 "Christine – tappaja-auto" sai kolme tähteä viidestä, mikä vastaa sanallista arviota ”hyvä”.


title: Pelargonit

text: Pelargonit ("Pelargonium") on suku kurjenpolvikasvien (Geraniaceae) heimossa. Suvun tieteellinen nimi tulee kreikankielen haikaraa tarkoittavasta sanasta "pelargos". Pelargonit ovat kotoisin eteläisestä Afrikasta.


title: Pelargonit

text: Pelargonit ovat erittäin suosittuja koristekasveja ja lajeista on jalostettu runsaasti lajikkeita.


title: Thomas Grace

text: Thomas Grace on kuvitteellinen hahmo yhdysvaltalaisessa televisiosarjassa "Alias". Häntä esittää näyttelijä Balthazar Getty.


title: Thomas Grace

text: Thomas "Tom" Grace liittyy sarjaan viidennellä tuotantokaudella. Hänet palkataan APO:on Michael Vaughnin sekä myöhemmin Eric Weissin korvaajaksi. Hän käyttää kenttäkokemustaan hyväksi kouluttaessaan APO:n uutta agenttia, Rachel Gibsonia.


title: Thomas Grace

text: Marshall Flinkman löytää tietoja, joiden mukaan Tom olisi ollut naimisissa, mutta uskoo sen olevan osa jotakin peiteroolia. Myöhemmin Sydney Bristow kidnapataan ja Tom osallistuu CIA:n päämajaan soluttautumiseen Sydneyn jäljittämiseksi. Tehtävän aikana Tom saa tilaisuuden etsiä salaisia tietoja, mistä selviää, että Tom oli ollut naimisissa, mutta hänen vaimonsa Amanda murhattiin. Tom jäljittää murhaajan, mutta kysyy häneltä tietoja "Kardinaali"-nimisen henkilön löytämiseen. Myöhemmin Rachel saa tietää Tomin tutkimuksista, mutta Tom ei kerro totuutta.


title: Thomas Grace

text: Myöhemmin Rachel saa tietää, että Kardinaali oli määrännyt Tomin tapettavaksi, mutta Amanda olikin vahingossa saanut surmansa. Kostoksi Tom tappaa hänen vaimonsa murhaajan. Myöhemmin Tomin ja Rachelin välit lähenevät.


title: Thomas Grace

text: Sarjan lopulla Julian Sark asettaa pommin metroon, joka tuhoaisi APO:n päämajan. Tom yrittää hidastaa pommin räjähtämistä ja häntä käsketään pakenemaan ajastimen mennessä alle 60 sekunnin. Ajan käydessä vähiin, Tom päättääkin jäädä pommin luo. Hän kertoo Rachelille, että jos aikaa olisi ollut enemmän, hän olisi pyytänyt häntä ulos. Itkuinen Rachel vastaa, että olisi suostunut kutsuun, minkä jälkeen pommi räjähtää.


title: Fårupin kesäpuisto

text: Fårupin kesäpuisto () on Tanskan Pohjois-Jyllannissa sijaitseva huvipuisto ja vesipuisto. Puisto avattiin 21. kesäkuuta 1975, ja siellä kävi lähes 600 000 vierasta kesäkaudella 2009.


title: Fårupin kesäpuisto

text: Ålborgilainen Kragelundin liikemiesperhe sai ajatuksen huvipuiston perustamisesta 1970-luvun alussa. Perhematkailu oli kasvavassa suosiossa Yhdysvalloissa, ja Anders Kragelund sai ajatuksen kokeilla perhematkailuun suuntautunutta huvipuistoa myös Tanskassa. Paikaksi valittiin Fårup Saltumin ja Blokhusin kylien välissä Pohjois-Jyllannissa.


title: Fårupin kesäpuisto

text: Huvipuiston rakentaminen aloitettiin vuonna 1974, ja se avattiin 21. kesäkuuta 1975. Puistoon oli sijoitettu trampoliineja, kanootteja ja hiekkalaatikkoja, ja siellä pystyi harrastamaan ratsastusta. Sisäänpääsymaksun suorittaja sai käyttää puistoa vapaasti. Myös alueen luonnon hyödyntäminen sai tärkeän osan kokonaiskonseptia. Avajaisvuonna puistossa oli 40 000 kävijää. Vuoteen 1977 mennessä vuotuinen kävijämäärä oli kasvanut 150 000:een. Puisto osti laajetessaan lisää tilaa naapurimaanomistajilta.


title: Fårupin kesäpuisto

text: Vuonna 1983 puistoon avattiin maan suurin vesiliukumäki ja vierailijamäärä oli kasvanut 350 000:een. Myöhemmin kävijämäärät vaihtelivat paljonkin riippuen sääolosuhteista. Vuonna 1988 kävijämäärä oli pohjalukemissa, etenkin koska Tanskaan oli avattu 11 "kesäpuistoa". Yritys kehitti kuitenkin uusia vetonauloja, ja sen vesipuisto avattiin vuonna 1989. Vuonna 1992 puiston uusi kävijäennätys oli 458 000.


title: Fårupin kesäpuisto

text:
Huvipuistoon rakennettiin vuonna 2004 puinen vuoristorata - edellinen puuvuoristorata Tanskaan oli rakennettu 72 vuotta aikaisemmin. "Falken"-vuoristoradalla noustaan 20 metrin korkeuteen, ja sen huippunopeus on 75 km/h, joten siitä tuli Tanskan suurin ja nopein puurakenteinen vuoristorata. Rata valittiin myös saksalaisen Kirmes-vapaa-aikalehden arvosteluissa vuoden uutuudeksi samana vuonna. Vuoden kävijäennätys oli 551 837. Seuraavan vuoden kävijäennätys oli 557 345, mutta märkä vuosi 2007 pudotti kävijämäärän 525 501:een.
Vuonna 2008 huvipuistoon tuli uusi vuoristorata, "Lynet", joka kiihdyttää 0–80 km/h kahdessa sekunnissa. Ennätyksellinen 35 miljoonan kruunun investointi nosti kävijämäärät uuteen ennätykseen, 578 586:een. Kirmes-lehti valitsi Lynetin Euroopan kolmen parhaan huvipuistouutuuden joukkoon samana vuonna. Vuonna 2009 kävijämäärät kasvoivat edelleen 586 191:een.


title: Jukka Mäkinen

text: Jukka Pekka Mäkinen (s. 20. huhtikuuta 1953) on suomalainen TV-ohjaaja. Mäkinen on ohjannut yhteensä 14 TV-sarjaa ja käsikirjoittanut 11. Mäkisen tunnetuin ohjaus lienee "Maalaiskomedia"-sarja.


title: Rachel Gibson

text: Rachel Gibson on kuvitteellinen hahmo yhdysvaltalaisessa televisiosarjassa "Alias". Häntä esittää näyttelijä Rachel Nichols.


title: Rachel Gibson

text: Rachel Gibson liittyy sarjaan viidennellä tuotantokaudella. Hän työskentelee tietokone-eksperttinä terroristiorganisaatio Prophet 5:lle, luullen työskentelevänsä CIA:lle. APO jäljittää hänet ja epäilee häntä viholliseksi, mutta Sydney Bristow tajuaa olleensa samassa tilanteessa työskennellessään SD-6:ssa. Rachel järkyttyy kuultuaan totuuden ja häntä käsketään palaamaan töihin kuin mitään ei olisi tapahtunutkaan, mutta hänen pomonsa Gordon Dean tajuaa tilanteen ja ajastaa pommin toimistoon. Pommi surmaa suuremman osan työntekijöistä, mutta Rachel pelastuu täpärästi. Hänet värvätään APO:on ja hänen perheensä laitetaan todistajansuojeluun, jotta Dean ei pääsisi heihin käsiksi.


title: Rachel Gibson

text: APO:ssa Tom Grace kouluttaa Rachelia, minkä jälkeen hän menee ensimmäiselle soolotehtävälleen, missä hän törmää Prophet 5:n puolella olevaan entiseen ystäväänsä Kelly Peytoniin. Hän avustaa myös Deanin vangitsemisessa, ja eräällä tehtävällään päätyy sänkyyn Julian Sarkin kanssa. Hän muuttaa Sydneyn luo asumaan, mutta hankkii myöhemmin oman asunnon. Rachel ihastuu Tomiin ja auttaa tätä löytämään vaimonsa murhaajan.


title: Rachel Gibson

text: Sarjan lopulla Arvin Sloane sieppaa Rachelin ja Marshall Flinkmanin, jotta he auttaisivat löytämään 1400-luvulla eläneen profeetan Rambaldin hautakammion, jota Sloane tarvitsee Rambaldin loppupelin selvittämisessä. APO onnistuu pelastamaan heidät, minkä jälkeen Sloane kuitenkin tuhoaa APO:n päämajan. Tom saa iskussa surmansa, mutta ennen kuolemaansa hän kertoo Rachelille, että olisi pyytänyt häntä treffeille, jos olisi selvinnyt. Myöhemmin Peyton saadaan kiinni ja Rachelin ansiosta tämä paljastaa Sloanen olinpaikan. Kun Prophet 5 on tuhottu, Rachel tajuaa, että hän ja hänen perheensä ei ole enää vaarassa. Hän päättää kuitenkin jäädä APO:on. Sarja päättyy, kun näytetään muutamia vuosia tulevaisuuteen, jolloin Rachelin kerrotaan olevan yhä CIA:lla töissä.


title: Croyn rautatieasema

text: Croyn rautatieasema on vuonna 1842 avattu rautatieliikennepaikka Croyn kylässä Skotlannissa. Se sijaitsee Glasgow’n ja Edinburghin välisen rataosuuden varrella 18 kilometrin etäisyydellä Glasgow’n Queen Streetin rautatieasemasta. Asema palvelee Croyn lisäksi Kilsythin ja osittain myös Cumbernauldin asuinalueita.


title: Croyn rautatieasema

text: Glasgow’n ja Edinburghin väliä liikennöivistä kaukojunista suurin osa pysähtyy Croyn asemalla. Lisäksi asema on Glasgow’sta Alloan sekä Dunblanen suuntiin kulkevien lähijunien käytössä.


title: Croyn rautatieasema

text: Croyn asemalla on 940 liityntäpysäköintipaikkaa. Asemalta on myös bussiyhteyksiä Kilsythiin ja Cumbernauldiin.


title: Kellotalvikki

text: Kellotalvikki ("Pyrola media") on lähinnä Euroopassa kasvava talvikkilaji. Suomessa lajia tavataan koko maassa.


title: Kellotalvikki

text: Kellotalvikilla on pitkä maarönsy, josta nousee 10–25 cm korkeita lehdettömiä kukkavarsia. Varsien juurella on vihreinä talvehtivia ruusukelehtiä. Paksut, kovat ja muhkuraiset lehdet ovat 3–5 cm pitkiä ja muodoltaan pyöreitä tai pitkänpyöreitä sekä pyöreäkärkisiä. Siipipalteinen ruoti on lehden lavan pituinen tai lyhyempi. Kellotalvikin kukinto on pysty terttu. Valkoiset tai punertavat kukat ovat kellomaisia, emin luotti on kukasta ulkoneva. Kellotalvikki kukkii Suomessa kesä-heinäkuussa. Kellotalvikki on kukiltaan kuin isotalvikin ("Pyrola rotundifolia") ja pikkutalvikin ("Pyrola minor") välimuoto.


title: Kellotalvikki

text: Kellotalvikkia tavataan Alpeilta itään läpi Keski- ja Itä-Euroopan metsävyöhykkeen Uralille saakka. Pohjoisessa sitä tavataan Britteinsaarilla sekä Fennoskandiassa. Satunnaisemmin lajia tavataan myös muun muassa Kreikassa, Turkissa, Kaukasuksen alueella ja Etelä-Siperiassa. Suomessa kellotalvikki on yleinen Etelä- ja Keski-Suomessa. Pohjoisemmassa se on harvinaisempi.


title: Kellotalvikki

text: Kellotalvikki kasvaa tuoreissa ja kuivahkoissa valoisissa kangasmetsissä, harjuilla ja vaaranrinteillä.


title: Mini DisplayPort

text: Mini DisplayPort on Applen kehittämä ja VESAn standardoima näyttöliitäntä. Se on pienoisversio VESAn DisplayPortista.


title: Mini DisplayPort

text: Liitäntää käytetään muun muassa Applen ja muiden valmistajien kannettavissa tietokoneissa sekä Applen pöytätietokoneissa.


title: AKU.

text: AKU. oli Sanoma Magazines Finlandin enimmäkseen miehille tarkoitettu aikakauslehti. Lehden ainut numero julkaistiin 9. kesäkuuta 2010.


title: AKU.

text: AKU. perustuu Sanoma Uitgeversin suursuosion saaneeseen Donald-lehteen, joka julkaistiin Hollannissa kesäkuussa 2009. AKU.-lehden ensimmäisessä numerossa lehti paljasti ketkä ovat Suomen Aku Ankka, Roope Setä, Hannu Hanhi ja Pelle Peloton.


title: AKU.

text: Lehden päätoimittaja oli Jukka Heiskanen, joka toimii myös Aku Ankka -lehden päätoimittajana.


title: AKU.

text: Lehdestä julkaistiin vain yksi numero. Lehdestä otettiin 90 000 kappaleen painos, ja sitä myytiin 42 000 kappaletta.


title: Carlos Batres

text: Carlos Alberto Batres González (s. 2. huhtikuuta 1968 Guatemala, Guatemala) on guatemalalainen jalkapalloerotuomari. Hänestä tuli kansainvälinen erotuomari vuonna 1996.


title: Carlos Batres

text: Batres tuomitsi ensimmäisen kansainvälisen ottelunsa 27. lokakuuta 1996, jossa kohtasivat Panama ja Kanada.


title: Carlos Batres

text: Hän on tuominnut kahdesti MM-kilpailuissa vuosina 2002 ja 2010.


title: Obaman oppivuosi

text: Obaman oppivuosi - Amerikan idoli putosi maanpinnalle on Suomen entisen ulkoasiainministerin, nykyisen Arizonan yliopiston professorin Keijo Korhosen kirjoittama pamfletti. WSOY julkaisi sen vuonna 2010. Kirja käsittelee Yhdysvaltain 44. presidentin Barack Obaman onnistumista virassaan ensimmäisen presidenttivuotensa aikana. Se on jatkoa Korhosen vuonna 2008 ilmestyneelle pamfletille Pax Americana, joka käsitteli Obaman edeltäjän, George W. Bushin onnistumista presidenttinä.


title: Garuda Indonesian lento 152

text: Garuda Indonesian lento 152 oli Indonesian kansallisen lentoyhtiön Garuda Indonesian reittilento Jakartasta Medaniin Airbus A300 -koneella, joka 26. syyskuuta 1997 putosi metsään Medanin lähellä. Kaikki 235 matkustajaa ja miehistön jäsentä kuolivat onnettomuudessa. Se on eniten kuolonuhreja vaatinut yhden lentokoneen onnettomuus sekä Indonesian historiassa että vuonna 1997.


title: Saichania

text: Saichania (nimen merkitys: "kaunis") oli panssariselkiin kuulunut kasvinsyöjädinosaurussuku. Sukuun kuuluu yksi laji, tyyppilaji "S. chulsanensis". "Saichania" eli 80 miljoonaa vuotta sitten myöhäisliitukaudella Campania-vaiheella. "Saichanian" fossiileja on löydetty Mongoliasta.


title: Saichania

text: "Saichania" tarkoittaa "kaunista". Nimi tulee holotyypin fossiileista, jotka olivat säilyneet hyvin.


title: Saichania

text: "Saichania" oli jopa 6,6 metriä pitkä, minkä johdosta se on yksi suurimmista tunnetuista ankylosaureista, vaikkakin koon suhteen se luultavasti jäisi suuremman "Tarchian" varjoon, mikä myös tunnetaan samasta muodostelmasta ja on kuvattu samaan aikaan kuin "Saichania".


title: Saichania

text: "Saichanian" yksi mielenkiintoinen ominaisuus on sen suussa ollut kova kitalaki. Kovat kitalaet ovat dinosauruksilla käytännössä tuntemattomia, mutta niitä on ollut ankylosaureilla, kuten "Euoplocephaluksella", mikä viittaa siihen, että ankylosaurit olivat ryhmänä melko hyvin kehittyneitä. Tämä tarkoittaa sitä, että "Saichania" olisi pystynyt hengittämään samalla kun se söi kasveja. Täten "Saichanialla" oli varaa käyttää enemmän aikaa ruuan jauhamiseen, salliakseen paljon tehokkaamman ruuansulatuksen. Lisäksi myöhäisliitukautisessa Mongoliassa oli laajoja kuivia alueita, joiden kasvit olivat sitkeämpiä ja enemmän ruuansulatusta vaativia kuin kosteikkojen pehmeät kasvit. Kova kitalaki saattoi myös auttaa "Saichaniaa" hengittämään helpommin.


title: Saichania

text: Aasialaiset ankylosaurit elivät elinympäristöissä, jotka olivat lähes aina kuivia. Kuivan ilman hengittäminen kuivattaa myös keuhkoja, mikä aiheuttaa kosteuden häviämisen lisääntymisen hengityksen läpi, ja pitkittynyt alttius tällaiselle voi jopa aiheuttaa hengitysvaivoja. "Saichanian" ominaisuudet ovat auttaneet paljastamaan, kuinka hyvin se sopeutui kuiviin elinympäristöihin, joissa aasialaiset ankylosaurit elivät.


title: Saichania

text: "Saichanian" fossiileja on löydetty Mongoliasta. Löydettyihin fossiileihin kuuluu kalloja ja muita osittaisia jäänteitä.


title: Juan Crespí

text: Isä Juan Crespí (1. maaliskuuta 1721 – 1. tammikuuta 1782) oli espanjalainen roomalaiskatolinen pappi ja tutkimusmatkailija. Crespi liittyi fransiskaaneihin 17-vuotiaana. Hän osallistui Kalifornian tutkimiseen 1700-luvulla. Crespí syntyi Palma de Mallorcassa Espanjassa ja kuoli Carmel-by-the-Seassa Kaliforniassa 60-vuotiaana.


title: .mu

text: .mu on Mauritiuksen Internet-maatunnus, jonka rekisteröinnistä vastaa MUNIC ("Mauritius NIC") ja sponsoroinnista "Internet Direct Ltd". Tunnusta on markkinoitu jonkin verran merkitsemään musiikkia (). Rekisteröintirajoituksia ei ole. Tunnus otettiin käyttöön 1995.


title: .mv

text: .mv on Malediivien Internet-maatunnus, jonka rekisteröinnistä vastaa DhivehiNet ja sponsoroinnista Dhiraagu. .com.mv- ja .org.mv-tunnuksille ei ole rekisteröintirajoituksia. Tunnusta käyttävät online-rekisteröinti- ja WHOIS-palveluiden puutteen sekä suurien huoltomaksujen takia lähinnä vain hallitus ja suuret yritykset. Pienemmät yritykset alueella käyttävät mieluummin .com- ja .net-tunnuksia.


title: Dhiraagu

text: Dhiraagu () on Malediivien suurin ja myös ensimmäinen, vuonna 1988 perustettu tietoliikenneyhtiö. Se oli vuosiin 2004 ja 2005 asti ainoa Internet- ja GSM-palveluista vastaamaan lisensoitu yhtiö.


title: Dhiraagu

text: Yhtiön nimi on akronyymi sanoista Dhivehi Raajjeygé Gulhun (divehiksi ދިވެހިރާއްޖޭގެ ގުޅުން).


title: Stephan Andersen

text: Stephan Maigaard Andersen (s. 26. marraskuuta 1981 Kööpenhamina, Tanska) on tanskalainen jalkapalloilija. Hän on seuratasolla pelannut kotimaansa lisäksi Englannissa, Ranskassa, Espanjassa ja Alankomaissa. Hän on pelipaikaltaan maalivahti.


title: Stephan Andersen

text: Andersen aloitti ammattilaisuransa Hvidovre IF:n juniorijoukkueessa ja siirtyi sieltä Brøndby IF:ään. Hän kuitenkin lähti Brøndbystä talvella 1999, koska hänelle ei luvattu pitkäaikaista sopimusta. Andersen siirtyi takaisin Tanskan 1-divisioonaan, jossa hänen lahjakkuutensa huomattiin.


title: Stephan Andersen

text: Maaliskuussa 2002 Hvidovren omistaja, ammattilaismaalivahti Peter Schmeichel päätti purkaa Andersenin sopimuksen joukkueessa. Hän alkoi saamaan tarjouksia muutamilta englantilaisilta joukkueilta, muun muassa Aston Villalta ja Sunderland AFC:ltä. Jälkimmäinen kuitenkin päätti ostaa norjalaisen Thomas Myhren eikä huomioinut Andersenia, joka lopulta siirtyi Akademisk Boldklubiin, Tanskan SAS-Liigan mestarijoukkueeseen 2002.


title: Stephan Andersen

text: Kesäkuussa 2004 Andersen muutti Englantiin liittyäkseen Charlton Athleticiin. Siirtosumma oli tuolloin kahdeksan miljoonaa tanskan kruunua. Ensimmäisenä vuonna hän ei kuitenkaan saanut paljoa peliaikaa, mutta kaudella 2005–2006 joukkueen ykkösmaalivahdin Dean Kielyn loukkaannuttua hän sai mahdollisuuden pelata.


title: Stephan Andersen

text: Marraskuussa 2006 Andersen päätti palata Tanskan Superliigaan, Brøndby IF:ään ja sopimus astuikin voimaan tammikuussa 2007. Hän auttoi joukkueen voittamaan Tanskan cupin 2008 sekä valittiin parhaaksi tanskalaiseksi maalivahdiksi 2008. Sittemmin hän on pelannut muun muassa ranskalaisessa Evian TGFC:ssä.


title: Stephan Andersen

text: Andersen kutsuttiin Tanskan alle 21-vuotiaiden maajoukkueeseen kesäkuussa 2001, jossa hän syrjäytti kaksi vuotta vanhemman Rune Pedersenin. Joukkueessa Andersen ehti pelata 21 ottelua ja vuonna 2003 hänet valittiin Tanskan vuoden lahjakkaimmaksi alle 21-vuotiaaksi pelaajaksi.


title: Stephan Andersen

text: Maajoukkuedebyyttinsä hän teki maaliskuussa 2004 ystävyysottelussa Espanjaa vastaan. Hänet valittiin myös Tanskan joukkueeseen vuoden 2010 maailmanmestaruuskilpailuihin. Kaikkiaan hän on pelannut 30 maaottelua.


title: Sarjatalvikki

text: Sarjatalvikki ("Chimaphila umbellata") on monivuotinen, pienikokoinen pysty varpukasvi. Aiemmin sen katsottiin kuuluvan talvikkeihin.


title: Sarjatalvikki

text: Sarjatalvikki kasvattaa 10–25 cm korkean pystyn varren. Vihreinä talvehtivat lehdet ovat lyhytruotisia ja sijaitsevat varressa kierteisesti. Lehden lapa on 3–5 cm pitkä, kapean vastapuikea, tummanvihreä ja kiiltävä. Lehden kärki on lyhytsuippuinen ja laita isohampainen. Kukinto on 3–6 kukan sarja. Kukkaperät ovat pitkiä ja nystykarvaisia, kukat ovat noin 1 cm:n levyisiä ja väriltään vaaleanpunaisia. Sarjatalvikki kukkii Suomessa heinäkuussa.


title: Sarjatalvikki

text: Euroopassa ja Aasiasa tavattavat sarjatalvikit kuuluvat alalajiin "umbellata". Pohjois-Amerikassa kasvaa kolmea muuta alalajia: "occidentalis", "cisatlantica" ja "acuta".


title: Sarjatalvikki

text: Sarjatalvikkia kasvaa Euroopassa Saksasta itään Uralille saakka. Pohjoisimmat esiintymät ovat Norjan, Ruotsin ja Suomen eteläosissa. Satunnaisemmin lajia tavataan myös Siperiassa. Sarjatalvikin kolmea muuta alalajia tavataan Pohjois-Amerikassa mantereen itä-, keski- ja länsiosissa. Suomessa sarjatalvikkia tavataan maan etelä-, keski- ja itäosissa. Laji on maassa suhteellisen harvinainen. Voimakkain kanta sillä on Itä-Suomessa. Sarjatalvikki on kuitenkin harvinaistunut niin, että se on arvioitu 2010 silmälläpidettäväksi lajiksi Suomessa.


title: Sarjatalvikki

text: Sarjatalvikkia kasvaa kuivahkoissa kangasmetsissä ja harjuilla.


title: Sarjatalvikki

text: Uutettuna sarjatalvikkia on käytetty kansanlääkinnässä reumaattisten vaivojen hoitamiseen.


title: Männistön kirkko

text: Männistön Pyhän Johanneksen kirkko on evankelisluterilaisten seurakuntien kirkko Kuopion Linnanpellon kaupunginosassa. Vuonna 1992 valmistuneen kirkon ovat suunnitelleet arkkitehti ja akateemikko Juha Leiviskä ja arkkitehti Pekka Kivisalo, jotka voittivat kirkon suunnittelusta vuonna 1985 järjestetyn kutsukilpailun.


title: Männistön kirkko

text: Leiviskä on suunnittelussaan pyrkinyt pienen ja suuren, matalan ja korkean, suljetun ja avoimen sekä varjoisan ja valoisan elävään vuorovaikutukseen. Rakennus on myös sisätiloiltaan arkkitehtonisesti erittäin merkittävä. Sisällä aulatilat johdattavat suureen kirkkosaliin, joka alttariseinineen muodostaa tilaprosessin huipennuksen. Leiviskän mukaan kirkkosalin tärkein rakennusaine on päivänvalo. Valo synnyttää tilaan vaihtelevia epäsuoria heijastuksia, jotka näkyvät voimakkaimmin juuri aamupäivällä päiväjumalanpalveluksen aikaan. Tilojen ilme muuttuu päiväsaikaan jatkuvasti auringonpaisteen ja pilvisyyden mukaan. Leiviskän sanoin kirkko on "instrumentti, jota valo soittelee".


title: Männistön kirkko

text: Korkea kirkkosali ja kirkon eteläpäässä oleva kellotapuli hallitsevat myös ulkoapäin rakennusryhmän näkymää. Kirkon etualalle jää laaja yhtenäinen puistoalue, ja pääsisäänkäynnit sijaitsevat alatasossa puiston puoleisella korotetulla terassilla.


title: Männistön kirkko

text: Kirkon urut ovat 25-äänikertaiset hollantilaistyyliset Verschueren-barokkiurut. Vaikka urkujen julkisivu on klassisten esikuvien mukainen, soittimen ulkoasu sulautuu hyvin kirkon persoonalliseen kokonaisilmeeseen.


title: Männistön kirkko

text: Kirkon alttaritaulun on tehnyt taidemaalari Markku Pääkkönen. Teoksen nimi on "Valo, armo, lohdutus". Taiteilija Mirja Airas on luonut kirkon käytäville 45 akvarellimaalauksesta koostuvan sarjan, joka kertoo Paavo Ruotsalaisen elämäntyöstä ja sanomasta.


title: BlizzCon

text: BlizzCon on Blizzard Entertainmentin vuosittainen järjestämä suurtapahtuma, jossa juhlitaan yrityksen merkittävimpiä pelisarjoja.


title: Chaker Bargaoui

text: Chaker Bargaoui (s. 4. huhtikuuta 1983) on tunisialainen jalkapalloilija. Puolustavana keskikenttäpelaajana pelaava Bargaoui edustaa Tunisian pääsarjassa CS Sfaxienia.


title: Chaker Bargaoui

text: Bargaoui on pelannut vuodesta 2005 lähtien CS Sfaxienin riveissä, jossa hän on saavuttanut muun muassa Afrikan Confederation Cupin ja Tunisian cupin voitot.


title: Chaker Bargaoui

text: Bargaoui sai ensimmäisen maajoukkue kutsunsa 30. toukokuuta 2010 pelattavaan ystävyysotteluun Ranskaa vastaan, mutta ei päässyt ottelussa kentälle. Myöhemmin 20. kesäkuuta 2010 Bargaoui pelasi ensimmäisen maaottelunsa Sudania vastaan.


title: Kake (täsmennyssivu)

text: Kake voi tarkoittaa seuraavia:


title: Emotions

text: Emotions on yhdysvaltalaisen laulajan Mariah Careyn toinen studioalbumi. Albumi julkaistiin vuonna 1991 ja se koostuu pääasiassa vahvoista balladeista ja dance-musiikista. Albumin nimikkoraidasta tuli Careyn viides peräkkäinen Billboard Hot 100 -listan ensimmäisellä sijalla ollut laulu. Myös albumin kaksi muuta laulua, Can’t Let Go ja Make It Happen sijoittuivat listalla viiden parhaan joukkoon. Kuten aiemminkin, Carey oli mukana työstämässä albumiaan. Hän sai kaksi Grammy-palkinto-ehdokkuutta, Vuoden tuottaja, sekä Paras naisartistin laulusuoritus. Emotions-albumia myytiin nopeasti nelinkertaista platinaa. Tähän mennessä albumia on myyty yli 10 miljoonaa kappaletta maailmanlaajuisesti.


title: Emotions

text: Emotions-albumi sai hyvin vaihtelevia arvosteluja. Careyta kritisoitiin muun muassa runsaasta korkeiden äänten käytöstä, erityisesti nimikkoraidassaan, mikä esitteli hänen äänialaansa enemmän kuin aiemmat laulut. "Rolling Stone" -lehdessä kirjoitettiin, että "Careyn ääni on ainutlaatuinen, mutta valitettavasti tähän mennessä hänen laulunsa ovat olleet paljon enemmän vaikuttavia kuin ilmeikkäitä."


title: Emotions

text: Kritiikkiä keräsi myös se, että Carey kieltäytyi tekemästä kiertuetta, kuten esikoisalbuminsa julkaisun aikaan. Jotkut uskoivat, että Carey oli studiolaulaja, eikä osannut esiintyä yleisön edessä, ja että hänen kuuluisat korkeat äänensä olivat koneiden aikaan saannosta. Myöhemmin Carey kertoi jättäneensä kiertueet väliin, koska kohtaisi esiintyessään epävarmuutensa ja itsevarmuutensa puutteen.


title: Emotions

text: Emotions-albumi nousi Billboard 200 -listan sijalle neljä, kun sitä myytiin 129 000 kappaletta ensimmäisen viikon aikana. Albumi vietti listalla kaiken kaikkiaan kaksikymmentäseitsemän viikkoa.


title: Mehdi Marzouki

text: Mehdi Marzouki (s. 19. toukokuuta 1987 Tunis) on tunisialainen jalkapalloilija. Puolustavana keskikenttäpelaaja pelaava Marzouki edustaa Tunisian Ligue Professionnelle 2:ssa LPS Tozeuria.


title: Mehdi Marzouki

text: Marzouki aloitti ammattilaisuransa CS Hammam-Lifissa kaudella 2008-2009. Hän pelasi yhteensä kaksi kautta, kunnes siirtyi toukokuussa 2010 ES Saheliin neljän vuoden sopimuksella.


title: Mehdi Marzouki

text: Marzouki sai ensimmäisen maajoukkue kutsunsa 30. toukokuuta 2010 pelattuun ystävyysotteluun Ranskaa vastaan, mutta ei päässyt ottelussa kentälle. Myöhemmin 20. kesäkuuta 2010 Marzouki pelasi ensimmäisen maaottelunsa Sudania vastaan.


title: Mikkel Beckmann

text: Mikkel Beckmann (s. 24. lokakuuta 1983 Virum, Tanska) on tanskalainen ammattilaisjalkapalloilija. Hän edustaa Nordsjællandia ja on pelipaikaltaan hyökkääjä.


title: Mikkel Beckmann

text: Beckmann aloitti ammattilaisuransa Lyngby BK:ssa 2004. Joukkue nousi Tanskan Superliigaan kaudella 2007−2008. Fanit kutsuivat häntä ja toista Lyngbyn luottohyökkääjää Kim Aabechia "Aabeckmanin" kaksikoksi. Beckmann pelasi joukkueessa yhteensä 105 ottelua ja teki niissä 20 maalia kesään 2008 mennessä. Hän ei kyennyt pelaamaan kylmissä oloissa, joten loppukauden hän istui lähinnä vaihtopenkillä runsaan lumentulon takia.


title: Mikkel Beckmann

text: Elokuussa 2008 Beckmann solmi neljän vuoden sopimuksen tanskalaisen Randers FC:n kanssa, ja syyskuussa hän pelasi debyyttiottelunsa joukkueessa. Hän kärsi kauden alussa polvivaivasta, mutta pääsi jälleen marraskuussa 2008 pelaamaan. Toisella kaudella Beckmann pääsi joukkueen aloituskokoonpanoon ja loppukaudesta 2010 hän teki seitsemän maalia 15 ottelussa ja auttoi Randersin pysymään Superliigassa.


title: Mikkel Beckmann

text: Elokuussa 2004 Beckmann kutsuttiin Tanskan alle 21-vuotiaiden maajoukkueeseen, mutta hän ei pelannut otteluakaan.


title: Mikkel Beckmann

text: Tammikuussa 2008 Beckmann kutsuttiin harjoitusmaaotteluihin, jossa hän vakuutti valmennusjohdon. Hän teki maajoukkuedebyyttinsä tammikuussa 2008 ystävyysottelussa Sloveniaa vastaan.


title: Mikkel Beckmann

text: Toukokuussa 2010 hänet valittiin Tanskan joukkueeseen jalkapallon maailmanmestaruuskilpailuihin 2010 hyvin pelatun kevätkauden johdosta.


title: Cannavaro

text: Cannavaro -nimisiä henkilöihin:


title: Olé Olé Olé (The Name of the Game)

text: Olé Olé Olé (The Name of the Game) on vuonna 1987 julkaistu saksalainen hittikappale, jota laulettiin jalkapallo-tapahtumissa 1980-luvun loppupuolella. Esittäjän nimenä kappaleessa on The Fans. Kappaleen tuottaja on Roland Verlooven, säveltäjä Deja Armath ja julkaisija ZYX records. Singlen B-puolella on kappaleen instrumentaaliversio.


title: Olé Olé Olé (The Name of the Game)

text: Suomessa single nousi virallisen listan sijalle 7.


title: Dora (nimi)

text: Dora on kreikkalaisperäinen naisen etunimi, joka on muodostunut lyhentymänä nimestä Dorothea, Theodora tai Isidora. Kaikissa näissä nimissä esiintyy kreikan kielen sana δῶρον (doron), joka tarkoittaa "lahjaa".


title: Dora (nimi)

text: Suomessa nimi Dora on Väestörekisterikeskuksen tietojen mukaan annettu vuoden 2015 loppuun mennessä 317 henkilölle. Doran nimipäivä on suomenruotsalaisen kalenterin mukaan 6. helmikuuta, joka on vanhastaan ollut varhaiskristillisen marttyyrin, Pyhän Dorothean muistopäivä.


title: Primera Divisiónin kausi 2010–2011

text: Primera Divisiónin kausi 2010–2011 oli Espanjan jalkapallon pääsarjan Primera Divisiónin 80. kausi. Kausi alkoi 28. elokuuta 2010 ja päättyi 21. toukokuuta 2011. Hallitsevana mestarina kauteen lähti Barcelona, joka voitti edelliskaudella historiansa 20:nnen pääsarjamestaruuden. Primera Divisióniin nousi kolme uutta joukkuetta Segunda Divisiónista. Edellisellä kaudella pudonneiden Valladolidin, Tenerifen ja Xerezin tilalle nousivat Real Sociedad, Hércules ja Levante.


title: Primera Divisiónin kausi 2010–2011

text: Barcelona varmisti kolmannen perättäisen pääsarjamestaruutensa 11. toukokuuta 2011 1–1-tasatulokseen päättyneen Levantea vastaan pelatun ottelun jälkeen. Tämän jälkeen piste-eroa sarjakakkoseen Real Madridiin oli 6 pistettä, kun pelaamatta oli vielä kaksi sarjakierrosta, ja Barcelonan oltua parempi keskenäisten otteluiden perusteella mestaruus sai sinetin.


title: Silvo Plut

text: Silvo Plut (29. toukokuuta 1968 Novo mesto – 28. huhtikuuta 2007 Ljubljana) oli slovenialainen sarjamurhaaja. Hän raiskasi ja tappoi ensimmäisen uhrinsa, entisen koulutoverinsa Marjanca Matjašičin 16. helmikuuta 1990. Hän vapautui viidentoista vuoden vankeustuomiostaan ehdonalaiseen vapauteen vuonna 2003. 18. marraskuuta 2004 hän surmasi Serbiassa 25-vuotiaan Jasmino Djošićin. Plut pakeni Sloveniaan, joka kieltäytyi luovuttamasta häntä Serbialle.


title: Silvo Plut

text: Kolmannen uhrinsa, 25-vuotiaan Ljubica Ulčarin, Plut surmasi 24. helmikuuta 2006. Hän myös haavoitti uhrin miestä. Oikeusistuin Ljubljanassa tuomitsi tekijän 2. lokakuuta 2006 vankeuteen 30 vuodeksi. 26. huhtikuuta 2007 serbialainen oikeusistuin Nišissä tuomitsi hänet 40 vuodeksi vankeuteen Djošićin tappamisesta.


title: Silvo Plut

text: Plut teki itsemurhan sellissään Ljubljanassa ottamalla yliannostuksen unilääkkeitä.


title: Toni Rossi ja Sinitaivas (albumi)

text: Levyn on julkaissut Audiovox Records sarjatunnuksella AXRLP-1009 045. Tuottajina ovat olleet Tom Vuori ja yhtye itse. Äänityksestä on huolehtinut Tom Vuori Production Nupurin Honkamajalla syksyllä 1990. Vuori on myös miksannut levyn Finnvoxin studioilla. Samassa paikassa Mika Jussila on tehnyt levyn editoinnin, CD-masteroinnin ja kaiverruksen.


title: Toni Rossi ja Sinitaivas (albumi)

text: Valokuvat on ottanut Jouko Lehtola ja kannen ulkoasun on suunnitellut Kimmo Lehtola.


title: Toni Rossi ja Sinitaivas (albumi)

text: Kiitoksissa on mainittu Harjun nuorisotalo sekä Kurre Yamaha-kitaran lainasta.


title: Toni Rossi ja Sinitaivas (albumi)

text: Toni Rossi ja Sinitaivas:


title: Toni Rossi ja Sinitaivas (albumi)

text: Vierailijat:


title: Toni Rossi ja Sinitaivas (albumi)

text:
Kappaleiden sovitukset ovat yhtyeen omia.
Kappaleessa "Sulamith" sovittajana on ollut yhtyeestä erityisesti Markku Veijonsuo.


title: Toni Rossi ja Sinitaivas (albumi)

text: A-puoli:


title: Toni Rossi ja Sinitaivas (albumi)

text: 1. Kirgiisityttö - 3:48


title: Toni Rossi ja Sinitaivas (albumi)

text: 2. Kun uskoin unohdukseen (Jet'Appartiens) - 2:41


title: Toni Rossi ja Sinitaivas (albumi)

text: 3. Sulamith - 2:30


title: Toni Rossi ja Sinitaivas (albumi)

text: 4. Pois raiteeltaan (His Latest Flame) - 2:35


title: Toni Rossi ja Sinitaivas (albumi)

text: 5. Kultaiset korvarenkaat (Golden Earrings) - 2:26


title: Toni Rossi ja Sinitaivas (albumi)

text: 6. Sait kai mitä hait (I Need Your Love Tonight) - 2:02


title: Toni Rossi ja Sinitaivas (albumi)

text: B-puoli:


title: Toni Rossi ja Sinitaivas (albumi)

text: 1. Amor amor amor - 3:25


title: Toni Rossi ja Sinitaivas (albumi)

text: 2. Sokeripala - 2:30


title: Toni Rossi ja Sinitaivas (albumi)

text: 3. Yksinäinen pihlaja - 3:15


title: Toni Rossi ja Sinitaivas (albumi)

text: 4. Leikit vaan - 3:19


title: Toni Rossi ja Sinitaivas (albumi)

text: 5. Morgan Kane - 3:10


title: Kristillinen taideseura

text: Kristillinen taideseura ry on valtakunnallinen keskusyhdistys. Paikallisyhdistyksiä on viidellä paikkakunnalla eli Helsingissä, Kotkassa, Lahdessa, Loimaalla ja Mikkelissä. Seuran tavoitteena on taiteilijoiden, taiteen harrastajien ja taiteen ystävien yhdistäminen kristillisessä hengessä sekä taideharrastuksen edistäminen ja kiinnostuksen lisääminen kristilliseen taiteeseen.


title: Kristillinen taideseura

text: Seura on jäsenenä Kirkkopalvelut ry:ssä ja oli myös mukana vuonna 1978 perustamassa Tieteen ja taiteen kristillistä tukisäätiötä, joka jakaa vuosittain apurahoja tieteelliseen tutkimukseen ja taiteelliseen työhön.


title: Kristillinen taideseura

text: Seura julkaisee kerran vuodessa ilmestyvää Ars Magna -lehteä.


title: Kristillinen taideseura

text: Kristillinen taideseura oli ensimmäinen itsenäisessä Suomessa rekisteröity yhdistys. Sen perusti kirjailija Hilja Haahti ystävineen Helsingissä vuonna 1919. Mukana oli myös Haahden aviomies säveltäjä Ilmari Krohn. Sen edeltäjä oli 1903 perustettu yhdistys Kolmisointu, jonka kolme avainsanaa olivat olleet taide, kristillisyys ja suomalaisuus.


title: Mauricio Isla

text: Mauricio Aníbal Isla Isla (s. 12. kesäkuuta 1988 Buin, Chile) on chileläinen jalkapalloilija. Hän edustaa Englannin Valioliigassa pelaavaa Queens Park Rangersia.


title: Mauricio Isla

text: Isla on hyvin monipuolinen pelaaja, sillä hän kykenee pelaamaan puolustuksen jokaisella paikalla sekä myös vaihtoehtoisesti laitalinkkinä tai keskikenttäpelaajana. Häntä pidetään taidoiltaan taitavana ja fyysisyydeltään kestävänä pelaajana.


title: Mauricio Isla

text: Isla aloitti uransa vuonna 1998 Universidad Católican junioriakatemiasta. Hän pelasi aluksi hyökkääjänä, mutta lyhyehkön pituutensa vuoksi hänet siirrettiin puolustajaksi. Edustusjoukkueeseen hän nousi vuonna 2007.


title: Mauricio Isla

text: Hyvien esitystensä jälkeen vuoden 2007 alle 20-vuotiaiden MM-kilpailuissa Isla teki myöhemmin kesän aikana viisivuotisen sopimuksen italialaisseura Udinesen kanssa. Hän teki ensiesiintymisensä ammattilaisurallaan ja samalla uudessa seurassaan 19. joulukuuta 2007 Italian cupin ottelussa Palermoa vastaan. 8. maaliskuuta 2008 Isla pelasi ensimmäisen ottelunsa avauskokoonpanossa Italian pääsarjassa, niin ikään Palermoa vastaan. Aloittamissaan peleissä hän on pelannut pääosin vasempana tai oikeana laitapuolustajana, mutta on myös pelannut muutamia kertoja laitalinkkinä tai keskikenttäpelaajana.


title: Mauricio Isla

text: Isla sai ensimmäisen kutsunsa Chilen maajoukkueeseen syyskuussa 2007 ja pelasi ystävyysottelussa Sveitsiä vastaan. Hyvän peliesityksen jälkeen hän sai pelata myös Chilen seuraavassa ystävyysottelussa Israelia vastaan. Hän pelasi ensimmäisen ottelunsa 29. maaliskuuta 2009 Perua vastaan. Hän kuului päävalmentaja Marcelo Bielsan valitsemaan kokoonpanoon vuoden 2010 MM-kilpailuihin.


title: Highway – vaarojen valtatie

text: Highway – vaarojen valtatie on vuonna 2002 valmistunut yhdysvaltalainen elokuva. Sen käsikirjoitti Scott Rosenberg ja ohjasi James Cox. Pääosissa näyttelevät Jared Leto ja Jake Gyllenhaal.


title: Coming Out Soon

text: Coming Out Soon on suomalaisen Melrosen single vuodelta 1986. Sen on julkaissut One Inch Rock levymerkillä Electric Kid Records sarjatunnuksella EKRS 001. Se nousi Suomen virallisen singlelistan sijalle 6.


title: Coming Out Soon

text: Singlen kääntöpuolella on kappale "Real Dream", ja sen kesto on 4:41. Molemmat kappaleet ovat Tokelan tekemiä.


title: Coming Out Soon

text: Singlen on miksannut H. Leiden. Kuvat ovat Johannes Tervon ja lay-out Mika Tuokkolan.


title: Coming Out Soon

text: Kiitoksissa on mainittu Jussi Kylliäinen. Levyn englanninkielinen omistus on Westhillille eli Länsimäen kaupunginosalle Vantaalla.


title: Laulu Helsingistä

text: Laulu Helsingistä on Einar Englundin sävellys, johon sanat on tehnyt Esko Elstelä. Sen on levyttänyt vuonna 1967 Sävelradion viihdeorkesteri johtajanaan Ensio Kosta ja laulusolistinaan Maynie Sirén. Laulun säveltäjä oli pianistina.


title: Merton College

text: Merton College on yksi Oxfordin yliopiston 38 collegesta. Sen perusti noin vuonna 1264 Walter de Merton, Englannin lordikansleri, josta tuli myöhemmin Rochesterin piispa.


title: On the Street Where You Live

text: On the Street Where You Live on Frederick Loewen säveltämä ja Alan Jay Lernerin sanoittama kappale, joka on alun perin vuoden 1956 musikaalista "My Fair Lady".


title: On the Street Where You Live

text: Kappaleen on levyttänyt muiden muassa vuonna 1956 laulaja Vic Damone säestäjänään Percy Faithin orkesteri ja kuoro.


title: On the Street Where You Live

text: Kappaleen ovat äänittäneet suomeksi muun muassa Vieno Kekkonen, Matti Lehtinen ja Laura Kinnunen. Suomenkielisen version nimi on ”Kotikadullasi” ja sen on sanoittanut Sauvo Puhtila.


title: Essexin yliopisto

text: Essexin yliopisto () on vuonna 1963 perustettu brittiläinen yliopisto. Sen kampus on Essexin kreivikunnassa lähellä Colchesterin kaupunkia Itä-Englannissa. Yliopisto on keskittynyt erityisesti humanistisiin ja yhteiskuntatieteisiin.


title: Essexin yliopisto

text: Yliopiston kansleri on Andrew Phillips. Opiskelijoita on 11 660.


title: HaKehila

text: HaKehila ("seurakunta") on Helsingin juutalaisen seurakunnan lehti. Lehden päätoimittaja on Dan Kantor. Lehti ilmestyy viisi kertaa vuodessa ja julkaistaan myös verkossa, jossa sitä voi lukea rekisteröidyttyään.


title: HaKehila

text: Lehti on Suomen juutalaisen yhteisön tärkeä keskustelufoorumi. Se leviää myös yhteisön ulkopuolelle. Sen edeltäjä oli 1900-luvun vaihteessa Judisk Kronika, joka käsitteli myös juutalaisten kansalaisoikeuskysymystä.


title: HMAS Arunta

text: HMAS Arunta (viirinumero I30) oli Australian laivaston Tribal-luokan hävittäjä, joka palveli toisessa maailmansodassa.


title: HMAS Arunta

text: Alus tilattiin 24. tammikuuta 1939 Cockatoo Docks and Engineering Companyltä Sydneystä Australiasta ja sen köli laskettiin 15. marraskuuta. Alus laskettiin vesille 3. marraskuuta 1940 kumminaan Australian kenraalikuvernöörin lordi Gowrien puoliso ja se otettiin palvelukseen 30. huhtikuuta 1942 päällikkönään James C. Morrow.


title: HMAS Arunta

text: Koeajojen ja koulutuksen päätyttyä Sydneyssä alus siirrettiin operatiiviseen palvelukseen 17. toukokuuta, jolloin alus määrättiin Uuden Länsi-Walesin rannikolle torjumaan sukellusveneitä. Kesäkuusta alkaen alus oli saattueiden suojana pitkin Australian itärannikkoa, kunnes se 11. elokuuta siirrettiin suojaamaan Australian ja Uuden-Guinean välisiä joukkojensiirtoja.


title: HMAS Arunta

text: Alus suojasi 29. elokuuta "HMAS Swanin" kanssa Milnenlahdelta Cairnsiin joukkojenkuljetusalus "SS Maritaa" (3 310 tonnia), kun keisarillisen Japanin laivaston sukellusveneen "RO33" laukaisema torpedo osui Port Moresbyn edustalla joukkojenkuljetusalukseen. "Arunta" hyökkäsi syvyyspommein upottaen sukellusveneen.


title: HMAS Arunta

text: "Arunta" ja "HMAS Stuart" kuljettivat 22.-23. lokakuuta 640 sotilaan pataljoonan Goodenough Islandille, jonka japanilaiset olivat tyhjentäneet joukoista. Alus oli joulukuussa huollettavana Port Moresbyssä.


title: HMAS Arunta

text: Japanilaisten miehittäessä Timorin alus evakuoi 9. tammikuuta 1943 saarelta 282 sotilasta ja 31 siviiliä, jotka se kuljetti Darwiniin.


title: HMAS Arunta

text: Alus määrättiin helmikuussa maaliskuussa perustettavaan Yhdysvaltain 7. laivastoon. Aiemmasta Yhdysvaltain ja Australian laivastoista muodostetusta TF44:stä tuli TF74 (Task Force 74) jossa olivat muun muassa "HMAS Australia", "HMAS Hobart" ja "USS Phoenix". Alkuperäinen 4. hävttäjälaivue vaihdettiin toukokuussa 5. hävittäjälaivueeseen, jossa oli seitsemän Yhdysvaltain laivaston hävittäjän lisäksi "Arunta" ja "HMAS Warramunga". Tässä yhteydessä aluksen viirinumero muutettiin D05:ksi vastaamaan Yhdysvaltain laivaston käyttämää runkonumerointia.


title: HMAS Arunta

text: Alus oli maaliskuussa huollettavana telakalla Sydneyssä, mistä palattuaan se suojasi saattueita Queenslandin ja Uuden-Guinean välillä. Alus liitettiin toukokuussa uudelleen TF74:ään "Australian" ja "Warramungan" kanssa suojaamaan Yhdysvaltain 158. jalkaväkirykmentin maihinnousuja Woodlarkille ja Kiriwinalle.


title: HMAS Arunta

text: Alus palasi operaatioiden päätyttyä saattueiden suojaksi, kunnes se palasi 23. kesäkuuta TF74:ään Uuteen-Georgiaan tehtävän maihinnousun suojaksi (operaatio Cartwheel). Alus vapautettiin 4. heinäkuuta operaatiosta, jonka jälkeen se palasi saattueiden suojaksi. Alus määrättiin 21. elokuuta suojaamaan vaurioitunutta risteilijä "HMAS Hobartia" Espiritu Santosta Sydneyyn korjattavaksi yhdessä "Warramungan" kanssa.


title: HMAS Arunta

text: "Arunta" vapautui suojaustehtävästä 26. elokuuta osaston saavuttua Sydneyyn, jossa se siirrettiin 31. elokuuta kolmeksi viikoksi telakalle. Telakalta vapauduttuaan alus lähti Milnenlahdelle tukemaan Uuden-Guinean operaatioita torjuttaessa japanilaisten maihinnousua.


title: HMAS Arunta

text:
Alus kuului 5. marraskuuta Milnenlahdella olleeseen TF74:ään, jonka muut alukset olivat "Australia", "Shropshire", "Warramunga", "USS Ralph Talbot" ja "USS Helm". Osasto siirrettiin Uusien-Hebrideille (nyk. Vanuatu) tukemaan alueen operaatioissa eteläisen Tyynenmeren joukkoja. Alus tuki 29. marraskuuta osaston hävittäjien (TG74.2) mukana tykkitulella Gasmataan tehtyä maihinnousua.
Alus suojasi maihinnoususaattuetta TF74:n mukana, kun saattue aloitti matkansa Goodenough Islandilta Araween Uuteen-Britanniaan 13. joulukuuta. Saattueen saavuttua seuranneena päivänä saaren edustalla osasto tuki Yhdysvaltain 112. ratsuväkirykmentin maihinnousua (operaatio Director). TF74, jonka TG74.1 oli aiempi task force, tuki 26. joulukuuta tykkitulella Yhdysvaltain merijalkaväen 1. divisioonan maihinnousua Cape Gloucesteriin (operaatio Backhander). Laivasto-osasto joutui ilmahyökkäykseen, jolloin muutama alus vaurioitui.


title: HMAS Arunta

text:
"HMAS Arunta" suojasi 2. tammikuuta 1944 Yhdysvaltain joukkojen maihinnousua lähellä Saidoria Uudessa-Guineassa (operaatio Dexterity), mistä alus vapautui seuraavana päivänä aloittaen matkansa Sydneyyn huollettavaksi. Alus palasi maaliskuun alussa palvelukseen, jolloin se liitettiin osasto TG76.1:een.
Alus suojasi 2. maaliskuuta kahdeksan Yhdysvaltain laivaston hävittäjän kanssa kolmannen aallon maihinnoususaattuetta Los Negrosille, jonne saavuttiin 5. maaliskuuta. Alus liitettiin huhtikuussa TF74:ään, jonka mukana se suojasi 22. huhtikuuta Yhdysvaltain maihinnousua Hollandiaan (operaatio Reckless) ja Aitapeen (operaatio Persecution). Maihinnousun aikana alus oli tulitukiosastossa.


title: HMAS Arunta

text: Alus lähti 5. toukokuuta Hollandiasta osasto TG77.2:n mukana tukemaan Yhdysvaltain joukkojen maihinnousua Biakiin (operaatio Horlicks). Osastoon kuuluivat "Australia", "HMAS Shropshire", "Warramunga" sekä kaksi Yhdysvaltain laivaston hävittäjää. Osasto tulitti Sarwaa ja Sarmia. Osasto toimi tulitukiosastona kuun loppuun, minkä jälkeen alukset edelleen tukivat hyökkäystä muun muassa estämällä kesäkuussa Japanin laivaston alueelle pääsyn.


title: HMAS Arunta

text:
Alus tuki Hollannin Itä-Intiassa Noemfoorin maihinnousua 2. heinäkuuta ampumalla 545 kranaattia Kamirin lentokentälle.
Alus kuului kommodori John Collinsin laivasto-osastoon, jonka amiraali Kincaid käski 10. heinäkuuta tukemaan Aitapen taistelussa rannikkotykistön uhkaamiksi joutuneita PT-veneitä. Osasto, johon kuuluivat "Aruntan" lisäksi "Australia", "Shropshire", "Warramunga", "USS Ammen" ja "USS Bache". lähti Seeadlerin satamasta ja se saapui 13. heinäkuuta taistelualueelle. Maajoukkojen käymä Driniumorin taistelu laajensi tehtävän maajoukkojen tukemiseen. Alus tuki 14. heinäkuuta alkaen osaston mukana maajoukkoja tulittamalla häiritsemällä japanilaisten selustan kuljetuksia tykkitulella. Alus poistui 24. heinäkuuta alueelta osaston saatua käskyn tukea Sansaporin maihinnousua.


title: HMAS Arunta

text: Alus palasi syyskuussa palvelukseen osana TG77.2:een tukemaan suunniteltua Morotain maihinnousua. Se lähti 10. syyskuuta Aitapesta Task Force 77 mukana. Alus aloitti 15. syyskuuta Morotain operaatioiden tukemisen.


title: HMAS Arunta

text: Alus määrättiin lokakuussa TG77.3:een tukemaan suunniteltuja Leyten, Cebun ja Pohjois-Mindanaon maihinnousuja. Osaston muina aluksina olivat "USS Phoenix", "USS Boise", "Australia", "Shropshire" ja viisi Yhdysvaltain laivaston hävittäjää sekä "Warramunga". Se saapui 17. lokakuuta Leytenlahdelle 24. hävittäjälaivueen mukana. "Arunta" joutui 20. lokakuuta ilmahyökkäykseen, jolloin se ampui alas yhden hyökkääjistä. Alus oli 24. lokakuuta Leytenlahden taistelussa.


title: HMAS Arunta

text: "Arunta" joutui 1. marraskuuta ilmahyökkäykseen, jossa oli myös kamikaze-koneita. Alus osallistui 25. marraskuuta tuloksettomaan operaatioon Japanin laivaston taistelulaivoja "Fusōa" ja "Yamashiroa" vastaan yhdessä Yhdysvaltain laivaston hävittäjien ja "Warramungan" kanssa.


title: HMAS Arunta

text: Alus suojasi 15. joulukuuta Mindoron maihinnousua. Operaatiosta vapauduttuaan se siirtyi Manukseen brittiläisen Tyynenmeren-laivaston huoltotukikohtaan.


title: HMAS Arunta

text:
"Arunta" määrättiin tammikuussa 1945 suojaamaan saattueita ja tukemaan Yhdysvaltain joukkojen maihinnousua Lingayeen osana TG77.2:a. Alus lähti Manuksesta "Australian", "Shropshiren" ja "Warramungan" kanssa liittyäkseen osastoonsa. Alus muodosti 56. hävittäjälaivueen "Warramungan" sekä viiden Yhdysvaltain laivaston hävittäjän kanssa.
Alus joutui 5. tammikuuta Lingayenlahdella kamikazehyökkäykseen, jolloin se vaurioitui lähellä räjähtäneestä koneesta. Miehistöstä sai surmansa kaksi ja viisi haavoittui. Alus oli kuitenkin peräsimen korjaamisen jälkeen toimintakykyinen. Seuraavina päivinä se kykeni tukemaan maihinnousua tykkitulella sekä puolustautumaan ilmahyökkäyksiä vastaan.


title: HMAS Arunta

text: Alus vapautettiin 9. tammikuuta operaatiosta, jolloin se aloitti matkansa Leytenlahdelle muiden vaurioituneiden alusten kanssa. Aluksella suoritettiin tilapäiskorjauksia, joiden valmistuttua se palasi Lingayenlahdelle.


title: HMAS Arunta

text: "Arunta" kuului helmikuun CTU77.2.5:een eli reservitulitukiosastoon, kunnes se 1. maaliskuuta erkani Yhdysvaltain 7. laivastosta aloittaen matkansa Manukseen "Shropshiren" kanssa. Alukset saapuivat 16. maaliskuuta Sydneyyn, jossa ne siirrettiin telakalle korjattaviksi ja modernisoitaviksi.


title: HMAS Arunta

text: Alus määrättiin toukokuussa tukemaan Yhdysvaltain ja Australian joukkojen Uuden-Guinean maihinnousuja Wewakin tukiosastoon. Se lähti 4. toukokuuta Sydneystä Wewakille, jossa se liittyi 9. toukokuuta osastoonsa osallistuen tulivalmisteluun ennen maihinnousua.


title: HMAS Arunta

text: Alus tulitti seuraavana päivänä Cape Hoemin aluetta "HMS Newfoundlandin" kanssa. Alus tulitti 11. toukokuuta Dove Baytä maihinnousun aikana (operaatio Deluge).


title: HMAS Arunta

text: Alus liitettiin kesäkuussa risteilijäosastoon (TG 74.3) tukemaan Brunein maihinnousua. Se suojasi 7. kesäkuuta Bruneinlahden miinanraivausta. Alus oli 10. kesäkuuta tulitukiosastossa TG74.3:n mukana tehtäessä varsinainen maihinnousu, joka ei kohdannut vastarintaa. Alus tuki 20.–25. kesäkuuta Lutongin, Serian ja Mirin maihinnousuja TG74.1:n kanssa.


title: HMAS Arunta

text: "Arunta" saapui 27. kesäkuuta Balikpapanin edustalle "Shropshiren" ja "Hobartin" kanssa valmistelemaan Australian 7. jalkaväkidivisioonan maihinnousua (operaatio Oboe I). Alus ampui 1. heinäkuuta alkaen ensin tulivalmistelua ja sitten tulitukea hyökkääville joukoille, kunnes se vapautettiin 10. heinäkuuta operaatiosta.


title: HMAS Arunta

text: Alus lähti 15. heinäkuuta Sydneyyn modernisoitavaksi, minkä yhteydessä alukselle asennettiin uusi tutkajärjestelmä sekä verkkorakenteinen masto. Aluksen palattua palvelukseen se osallistui muun muassa sotaharjoituksiin Uuden-Seelannin laivaston kanssa.


title: HMAS Arunta

text: Vuonna 1950 määrättiin alus muutettavaksi sukellusveneidentorjuntafregatiksi. Muutostöiden jälkeen alus palasi palvelukseen 11. marraskuuta 1952 viettäen ensimmäisen vuoden Australian aluevesillä.


title: HMAS Arunta

text: Tammikuussa 1954 alus siirtyi Kauko-Itään, jossa se oli seuraavat kahdeksan kuukautta liittoutuneiden mukana Japania tukikohtanaan pitävissä Korean partiojoukoissa. Vuoden 1955 neljä ensimmäistä kuukautta alus oli pääosin Sydneyssä, kunnes toukokuun puolivälissä se lähti paluumatkalle Kauko-Itään "HMAS Anzacin", "HMAS Warramungan", "HMAS Tobrukin" ja "HMAS Quadrantin" kanssa. Osaston mukana oli myös Uuden-Seelannin laivaston risteilijä "HMNZS Black Prince" ja hävittäjä "HMNZS Pukaki".


title: HMAS Arunta

text: "Arunta" poistettiin palveluksesta vuonna 1957 siirrettynä reserviin. Alus sijoitettiin vuonna 1968 poistolistalle, minkä seurauksena se myytiin China Steel Corporationille Taipeihin romutettavaksi. Japanilaisen hinaaja "Tokomarun" hinatessa alusta Taiwanille se kallistui ja lopulta upposi 13. helmikuuta 1969 60 merimailia Broken Baystä.


title: My Fair Lady (Fontana 1965)

text: Tällä Isossa-Britanniassa tehdyllä levyllä esiintyjinä ovat Denis Quilley, Marilyn Dougan, Danny Purches ja Michael Sammes Singers. Orkesteria johtaa John Gregory, joka on myös tuottanut levyn. Levyn on kustantanut levy-yhtiö Fontana Special-merkillään sarjatunnuksella SFL 13024.


title: My Fair Lady (Fontana 1965)

text: A-puoli:B-puoli:


title: HMAS Bataan

text: HMAS Bataan (viirinumerot I91, D9 ja D191) oli Australian laivaston Tribal-luokan hävittäjä, joka palveli Korean sodassa. Alus otettiin palvelukseen vuonna 1945.


title: HMAS Bataan

text: Australian laivasto tilasi 20. joulukuuta 1939 aluksen Cockatoo Docks and Engineering Companyltä Sydneystä Australiasta. Sen köli laskettiin 30. joulukuuta 1940 nimellä "HMAS Kurnai", ja alus laskettiin vesille 15. tammikuuta 1944 nimellä "HMAS Bataan", mikä oli kunnianosoitus Yhdysvaltain armeijan kenraali Douglas MacArthurin uhrautuvalle Filippiinien puolustustaistelulle. Alus valmistui 25. toukokuuta seuraavana vuonna, jolloin se oli viimeinen kolmesta Australian laivastolle tilatuista kolmesta Tribal-luokan hävittäjästä. Alus oli samalla ainoa luokkansa aluksista, jota ei nimetty jonkin heimon mukaan.


title: HMAS Bataan

text: "HMAS Bataan" liitettiin kesäkuussa Japanin pääsaarten edustalle Kansainyhteisön aluksista koottuun TF37:ään, joka oli osa Yhdysvaltain laivaston 3. laivastoa. Alus saatiin varustettua heinäkuussa, minkä jälkeen se aloitti matkansa Subic Bayhin "HMAS Warramungan" kanssa liittyäkseen TF74:ään ennen siirtymistään 3. laivastoon Japanin emäsaarten edustalle. Alukset saapuivat 26. heinäkuuta Subic Bayhin.


title: HMAS Bataan

text: Alus lähti Japanin antauduttua Yhdysvaltain alusten mukana Japaniin poiketen matkalla Okinawalla. Se liittyi syyskuussa Sagaminlahdella Britannian ja Kansainyhteisön aluksista koottuun Token Forceen. Alus oli 2. syyskuuta Tokionlahdella Japanin virallisesti antautuessa.


title: HMAS Bataan

text: "HMAS Bataan" viipyi Japanissa evakuoiden liittoutuneiden sotavankeja sekä Japanin internoimia siviilejä. Vapauduttuaan tehtävästä alus palasi Sydneyyn aloittaen normaalin rauhanaikaisen laivastopalveluksen, kunnes se määrättiin elokuussa 1950 Yhdistyneiden kansakuntien alaisuuteen Korean rannikolle koottuun laivasto-osastoon. YK:n alaisuudessa alus osallistui Korean sotaan tehden kaksi palvelusrupeamaa Korean rannikolla.


title: HMAS Bataan

text: Alus palveli marraskuuhun 1954, jolloin se poistettiin palveluksesta odottamaan siirtoa telakalle. Kuitenkin vuonna 1957 suunniteltu muutostyö peruutettiin, ja alus myytiin vuonna 1958 romutettavaksi T. Carr and Companylle Sydneyyn.


title: Pojat on poikii

text: "Pojat on poikii" on rap-artisti Uniikin kolmas single artistin toiselta sooloalbumilta "Juokse poika juokse". Se julkaistiin 21. huhtikuuta 2010. Kappaleessa ovat mukana Elastinen ja Spekti, ja sen on tuottanut MMEN.


title: Pojat on poikii

text:
Kappaleeseen kuvattiin myös musiikkivideo, joka julkaistiin levy-yhtiö Rähinä Recordsin YouTube-kanavalla 15. kesäkuuta 2010. Videon toteutti Pablo Films ja ohjasi Jaakko Itäaho. Pokeriammattilainen Ilari Sahamies, laulaja Anna Abreu ja ravintoloitsija Sedu Koskinen tekevät cameo-esiintymiset videolla. Yksi Helsingissä kuvatun videon kuvauspaikoista oli Burleski Club -yökerho, joka kuuluu Koskisen perustamaan SK Ravintolat -ketjuun. Videolla on mukana myös runsaasti vähäpukeisia naisia, heidän joukossaan muun muassa Miss Suomi 2010 -finalisti ja nykyinen Salatut elämät- näyttelijä Oona Kare.
Lisäksi videolla näkyvän osuuden saavat Sahamiehen Ferrari F430 ja Mercedes-Benz CL500 -henkilöautot.


title: Mimerkki

text: Mimerkki on Elina Vaaran runokokoelma vuodelta 1963. Kirjan on kustantanut Werner Söderström Osakeyhtiö ja se on painettu yhtiön kirjapainossa Porvoossa.


title: Natriumalumiinihydridi

text: Natriumalumiinihydridi (NaAlH) on epäorgaaninen ioniyhdiste, josta käytetään myös nimityksiä natriumtetrahydroaluminaatti ja natriumalanaatti. Yhdistettä käytetään pelkistimenä orgaanisessa synteesissä ja sitä voidaan käyttää myös vedyn varastoimiseen.


title: Natriumalumiinihydridi

text: Natriumalumiinihydridiä valmistetaan alkuaineistaan 150 celsiusasteen lämpötilassa ja suuressa paineessa. Liuottimena käytetään reaktiossa tetrahydrofuraania.


title: Natriumalumiinihydridi

text: Natriumalumiinihydridistä valmistetaan niin ikään pelkistimenä käytettävää litiumalumiinihydridiä natriumalumiinihydridin ja litiumkloridin välisellä reaktiolla.


title: Natriumalumiinihydridi

text: Pelkistimenä natriumalumiinihydridi on hyvin litiumalumiinihydridin kaltainen. Se pelkistää muun muassa ketonit, aldehydit ja karboksyylihapot alkoholeiksi ja typpiyhdisteistä amidit ja nitriilit sekä nitroyhdisteet amiineiksi. Jos pelkistyvä yhdiste sisältää tyydyttymättömiä sidoksia, natriumalumiinihydridi pelkistää myös ne tyydyttyneiksi, yksinkertaisiksi sidoksiksi. Natriumalumiinihydridi ei ole yhtä reaktiivinen kuin litiumalumiinihydridi ja pelkistää karboksyylihapot, amidit ja nitroyhdisteet siihen nähden hitaammin. Hitaampi reaktionopeus antaa toisaalta mahdollisuuden selektiivisempään pelkistykseen.


title: Natriumalumiinihydridi

text: Natriumalumiinihydridiä voidaan käyttää vedyn varastoimiseen. Sen etuna on halpa hinta, hyvä kapasiteetti ja suhteellisen hyvä pysyvyys varastoituna. Natriumalumiinihydridi hajoaa lämmitettäessä ja vapauttaa vetyä kolmessa vaiheessa. Ensimmäisessä vaiheessa natriumalumiinihydridi hajoaa trinatriumheksahydroaluminaatiksi sekä alumiiniksi ja vedyksi. Lämpötilaa nostettaessa yhdiste hajoaa edelleen natriumhydridiksi ja lopulta natriumiksi ja vedyksi. Ensimmäinen reaktio tapahtuu 185 celsiusasteen lämpötilassa ja toinen 230 celsiusasteen lämpötilassa. Kolmannella reaktiolla ei ole juurikaan käytännöllistä merkitystä, koska se tapahtuu vasta 425 celsiusasteen lämpötilassa.


title: Natriumalumiinihydridi

text: Natriumalumiinihydridin huonona puolena on se, että vetyä vapauttavat hajoamisreaktiot ovat hitaita. Yhdisteen ominaisuuksia voidaan parantaa lisäämällä sen joukkoon titaania.


title: Sandra Perković

text: Sandra Perković (s. 21. kesäkuuta 1990 Zagreb) on kroatialainen kiekonheiton kaksinkertainen olympiavoittaja, kaksinkertainen maailmanmestari ja viisinkertainen Euroopan-mestari.


title: Sandra Perković

text: Perković saavutti kiekonheitossa vuonna 2007 hopeaa Ostravan alle 18-vuotiaiden MM-kilpailuissa ja Hengelon junioreiden EM-kilpailuissa. Hän sai pronssia Bydgoszczin alle 20-vuotiaiden MM-kilpailuissa 2008. Novi Sadin junioreiden EM-kilpailuissa 2009 Perković voitti kultaa tuolloisella Kroatian ennätystuloksella 62,44 m. Berliinin MM-kilpailuissa 2009 hän sijoittui yhdeksänneksi. Barcelonan EM-kilpailuissa 2010 Perković voitti kultaa tuloksella 64,67 m.


title: Sandra Perković

text: Toukokuussa 2011 Perković antoi Shanghain ja Rooman Timanttiliigan kilpailujen jälkeen metyyliheksaaniamiini-piristettä sisältäneen dopingnäytteen. Hän kärsi kuuden kuukauden kilpailukiellon 7. kesäkuuta – 6. joulukuuta 2011.


title: Sandra Perković

text: Vuonna 2012 Perković voitti kultaa Helsingin EM-kilpailuissa tuloksella 67,62 m ja Lontoon olympialaisissa tuloksella 69,11 m. Moskovan MM-kilpailuissa 2013 hän voitti maailmanmestaruuden tuloksella 67,99 m. Zürichin EM-kilpailuissa 2014 Perković voitti kolmannen Euroopan mestaruutensa Kroatian ennätystuloksella 71,08 m. Pekingin MM-kisoissa 2015 hän sai hopeaa. Hän voitti Euroopan-mestaruuden jälleen Amsterdamissa 2016 tuloksella 69,97 ja saman vuoden Rio de Janeiron olympialaisissa niin ikään kultaa tuloksella 69,21.


title: Sandra Perković

text: Perković paransi 18. heinäkuuta 2017 Kroatian ennätystä tulokseen 71,41 m Sveitsin Bellinzonassa. Heitto oli pisin tulos 25 vuoteen. Lontoon MM-kilpailuissa 2017 hän voitti kultaa tuloksella 70,31. Perkovićin viides perättäinen Euroopan-mestaruus tuli Berliinissä 2018 tuloksella 67,62.


title: Sandra Perković

text: Lähde: Tilastopaja


title: Bossi

text: Bossi on alkuperältään pohjoisitalialainen sukunimi, joka on muun muassa seuraavilla henkilöillä:


title: Rich Little

text: Richard Caruthers "Rich" Little (s. 26. marraskuuta 1938 Ottawa) on kanadalainen ääninäyttelijä ja imitaattori. Little on tehnyt ääniä "Vaaleanpunainen Pantteri" -sarjaan. Sarjassa hän näytteli itse pantteria. Little on tunnettu myös lukuisten kuuluisien henkilöiden imitoijana, minkä vuoksi häntä on kutsuttu "Tuhannen äänen mieheksi" (samoin kuin Mel Blancia).


title: Komorowski

text: Komorowski on puolalainen sukunimi:


title: HMAS Warramunga

text: HMAS Warramunga (viirinumerot I44 ja D10) oli Australian laivaston Tribal-luokan hävittäjä, joka palveli toisessa maailmansodassa ja Korean sodassa.


title: HMAS Warramunga

text: Alus tilattiin Cockatoo Docks and Engineering Companyltä Sydneystä ja sen köli laskettiin 10. helmikuuta 1940. Alus laskettiin vesille 7. helmikuuta 1942 kumminaan puolustusministeri F. M. Forden puoliso ja se otettiin palveluskäyttöön vielä saman vuoden lopulla 23. marraskuuta.


title: HMAS Warramunga

text: "HMAS Warramunga" määrättiin saattuepalvelukseen Queenslandin ja Uuden-Guinean välille. Sen ensimmäisenä tehtävänä oli hinata 10. helmikuuta 1943 150 merimailia Sydneystä keisarillisen Japanin laivaston sukellusveneen "I21" torpedoima yhdysvaltalainen Liberty-alus "MV Starr King" satamaan. Hinauksesta vapauduttuaan alus aloitti saattuepalveluksensa. Alus liitettiin toukokuussa Korallimerellä toimineeseen Yhdysvaltain laivaston Task Force 74:ään.


title: HMAS Warramunga

text: Alus suojasi saattuepalveluksensa ohella Woodlarkin ja Kiriwiran maihinnousuja. Se suojasi torpedo-osumasta vaurioituneen risteilijä HMAS "Hobartin" Espiritu Santosta Sydneyyn korjattavaksi. Alus oli 26. joulukuuta tulitukiosastossa Cape Gloucesterin maihinnousussa sekä iskussa Saidorille 2. tammikuuta 1944. Alus oli huollettavana tammikuusta maaliskuuhun Sydneyssä.